Sane Kpakpa a Su Mahi Fuu A Nɔ | Baiblo Mi Ní Kasemi Kɛ Ha Jokuɛwi\nNÍ KASEMI 98\nKaseli ɔmɛ fiɛɛ sane kpakpa a ngɛ je ɔ mi tsuo kaa bɔ nɛ Yesu fã mɛ ke a pee ɔ. Ngɛ jeha 47 ɔ mi ɔ, nyɛmimɛ nɛ a ngɛ Antiokia a tsɔ Paulo kɛ Banaba kaa a ya fiɛɛ ngɛ ma kpahi a nɔ. Paulo kɛ Banaba fiɛɛ kɛ kã ngɛ Dɛɛbe, Listra kɛ Ikoniom. Ma nɛ ɔmɛ ngɛ he ko nɛ a tsɛɛ ke Asia Nyafii.\nPaulo kɛ Banaba fiɛɛ kɛ tsɔɔ sikatsɛmɛ kɛ ohiatsɛmɛ, kɛ jokuɛwi kɛ nikɔtɔmahi. Nihi fuu kplɛɛ anɔkuale nɛ kɔɔ Kristo he ɔ nɔ. Benɛ Paulo kɛ Banaba ya fiɛɛ kɛ tsɔɔ Sɛgio Paulos nɛ ji Kipro amlaalo ɔ, kunya yelɔ ko ka a nya tsimi. Paulo de kunya yelɔ ɔ ke: ‘Yehowa be mo blɔ ngmɛe.’ Amlɔ nɔuu nɛ kunya yelɔ ɔ hɛ ngmɛ yu. Benɛ Amlaalo Paulos na jã a, e ba pee kaselɔ.\nPaulo kɛ Banaba fiɛɛ ngɛ wehi a mi, juahi a nɔ, gbɛjegbɛhi a nɔ, kɛ kpe hehi. Paulo kɛ Banaba tsa nyumu ko nɛ libɔɔ ji lɛ ngɛ Listra. Nihi nɛ a na nyakpɛ ní nɛ ɔ susu kaa mawuhi ji mɛ. Enɛ ɔ he ɔ, a ka kaa a ma ja mɛ. Se Paulo kɛ Banaba kplɛɛ we. A de mɛ ke: ‘Mawu pɛ lɛ e sa kaa nyɛ ja! Wɔɔ lɛɛ nimli kɛkɛ ji wɔ.’ Se Yuda bi komɛ ba lejɛ ɔ nɛ a ba puɛ ni ɔmɛ a juɛmi ngɛ Paulo he. Ni ɔmɛ fiaa Paulo tɛ, nɛ a gbla lɛ kɛ je ma a mi kɛ ya fɔ he ko kaa nɔ ko nɛ e gbo. Se Paulo gbo we! Nyɛmimɛ ɔmɛ ya ye bua lɛ nɔuu, nɛ a kɛ lɛ ho ma a mi ya. Pee se ɔ, Paulo kpale kɛ ho Antiokia ya.\nNgɛ jeha 49 ɔ mi ɔ, Paulo kpale hia blɔ kɛ ya he kpahi. Kekleekle ɔ, e ya slaa nyɛmimɛ nɛ a ngɛ Asia Nyafii ɔ. Lɔ ɔ se ɔ, e ya fiɛɛ sane kpakpa a ngɛ mahi nɛ a ngɛ Yuropa a. E ya Atene, Efeso, Filipi, Tɛsalonika, kɛ he kpahi. Silas kɛ Luka, kɛ niheyo ko nɛ a tsɛɛ lɛ ke Timoteo ɔ piɛɛ Paulo he kɛ hia blɔ ɔ. A pee kake kɛ to asafohi sisi, nɛ a ye bua nyɛmimɛ ɔmɛ konɛ a he nɛ wa. Paulo hi Korinto ma a mi jeha kake kɛ fã, nɛ e wo nyɛmimɛ ɔmɛ he wami. E fiɛɛ, e tsɔɔ nihi ní, nɛ e ngma womihi kɛ mane asafohi fuu. E peeɔ bo tsu nɛ e juaa hulɔ. Pee se ɔ, Paulo kpale kɛ ho Antiokia ya.\nNgɛ jeha 52 ɔ mi ɔ, Paulo je e blɔ hiami etɛne ɔ sisi ngɛ Asia Nyafii. E ya yiti je tɔɔ ngɛ Filipi, nɛ e kpale e se kɛ ya Korinto. Paulo hi Efeso jehahi fuu. E tsɔɔ nihi ní, e tsa hiɔtsɛmɛ, nɛ e ye bua asafo ɔ. Daa ligbi ɔ, e tuɔ munyu kɛ jeɔ Baiblo ɔ mi ngɛ sukuu asa ko nɔ kɛ woɔ nihi he wami. Nihi fuu bu tue nɛ a tsake a je mi bami. Paulo fiɛɛ sane kpakpa a ngɛ mahi fuu a nɔ. Nyagbe kulaa a, e kpale kɛ ho Yerusalɛm ya.\n“Nyɛɛ ya nɛ nyɛ ya pee nihi nɛ a ngɛ je ma amɛ tsuo a mi ɔ ye kaseli.”—Mateo 28:19\nSane bimi: Ke o hyɛ map nɛ ngɛ Mawu Munyu ɔ Kasemi Womi ɔ fã 17 ɔ mi ɔ, anɛ o ma nyɛ maa na hehi nɛ Paulo ya fiɛɛ ngɛ ɔ lo?\nNí Tsumi 13:1–23:35\nMatsɛ Yemi Fiɛɛmi—Sane Kpakpa a Fiɛɛmi Ngɛ Je Kɛ Wɛ


Naagbee Hehoo ni Yesu Baaye lɛ Miibɛŋkɛ | Yesu Wala Shihilɛ\nABƆ YUDA ISKARIOT APAA KONI EJIE YESU EHÃ\nBƆFOI ENYƆ SAA NIBII AMƐTO HEHOO LƐ\nYesu egbe nii ni etsɔɔ ebɔfoi ejwɛ lɛ yɛ Oliv Gɔŋ lɛ nɔ lɛ naa, ehã sane ni amɛbi ni kɔɔ be ni eba kɛ shihilɛ gbɛjianɔtoo lɛ naagbee lɛ he lɛ hetoo.\nAnɔkwa, nibii babaoo etee nɔ yɛ Nisan 11 lɛ nɔ! Eeenyɛ efee akɛ be ni amɛkuɔ amɛsɛɛ kɛyaa Betania nakai gbɛkɛ lɛ, Yesu kɛɛ bɔfoi lɛ akɛ: “Nyɛle akɛ biɛ gbii enyɔ mli lɛ, abaaye Hehoo lɛ, ni abaaŋɔ gbɔmɔ Bi lɛ ahã koni agbe lɛ yɛ tso jaŋŋ nɔ.”—Mateo 26:2.\nEtamɔ nɔ ni enɔ jetsɛremɔ ni ji Shɔ lɛ, Yesu kɛ ebɔfoi lɛ efeee nɔ ko tsɔ. Jufɔ lɛ, ekã jamɔŋ hiɛnyiɛlɔi lɛ ahiɛ ni ekpa amɛhe mama yɛ faŋŋ. Amɛmiitao amɛgbe lɛ. No hewɔ lɛ, ejeee kpo kɛyaaa he ko he ko yɛ Nisan 12 lɛ nɔ koni nɔ ko ni hãŋ enyɛ ekɛ ebɔfoi lɛ aye Hehoo lɛ akaba, ejaakɛ abaaye Hehoo lɛ Soo gbɛkɛ be ni hulu enyɔ shi, ni ji Nisan 14 lɛ shishijee.\nShi dani gbi ni abaaye Hehoo lɛ baashɛ lɛ, osɔfoi tsiifoi lɛ kɛ maŋ lɛŋ onukpai lɛ náaa hiɛ kwraa. Amɛyabua amɛhe naa yɛ osɔfonukpa Kaiafa kpo lɛ nɔ. Mɛni hewɔ? Amɛmli ewo la ejaakɛ Yesu ekpa amɛhe mama. Amɛtee Yesu yi nɔ apam koni ‘amɛtsɔ ŋaa gbɛ nɔ amɛmɔ lɛ, ni amɛgbe lɛ.’ Te amɛaafee tɛŋŋ amɛfee enɛ, ni mɛɛ be amɛbaafee nakai? Amɛkɛɛ akɛ: “Jeee gbi jurɔ lɛ nɔ koni maŋbii lɛ akabawo maŋ lɛŋ hirihiri.” (Mateo 26:4, 5) Amɛmiishe gbeyei ejaakɛ mɛi babaoo sumɔɔ Yesu sane.\nJamɔŋ hiɛnyiɛlɔi lɛ ta shi nɔŋŋ ni amɛná gbɔ ko trukaa. Naakpɛɛ sane ji akɛ, gbɔ nɛɛ ji Yuda Iskariot ni ji Yesu diɛŋtsɛ bɔfoi lɛ ateŋ mɔ kome. Satan edu ewo Yuda mli koni ejie e-Nuŋtsɔ lɛ ehã! Yuda bi amɛ akɛ: “Mɛni nyɛbaahã mi koni majie lɛ mahã nyɛ?” (Mateo 26:15) Akɛni amɛná enɛ he miishɛɛ naakpa hewɔ lɛ, “amɛkpɛlɛ nɔ akɛ amɛbaahã lɛ jwiɛtɛi shika.” (Luka 22:5) Enyiɛ? Amɛkɛ miishɛɛ kpɛlɛ nɔ akɛ amɛbaahã lɛ jwiɛtɛi kukuji 30. Naakpɛɛ sane ji akɛ ahɔ̃ɔ nyɔŋ aheɔ jwiɛtɛi shekeli 30. (2 Mose 21:32) Ni tsɔɔ akɛ jamɔŋ hiɛnyiɛlɔi lɛ ebuuu Yesu kwraa. Agbɛnɛ Yuda bɔi “hegbɛ ni sa ni ebaaŋɔ kɛjie lɛ ehã amɛ, be mli ni asafoku ko bɛ jɛmɛ lɛ taomɔ.”—Luka 22:6.\nNisan 13 lɛ baaje shishi Shɔ be ni hulu enyɔ shi, ni enɛ ji naagbee gbɛkɛ ni Yesu ye yɛ Betania, kɛ fɛɛ fata he lɛ ewɔ jɛmɛ shii ekpaa. Kɛ́ je tsɛre lɛ, abaasaa nibii ato Hehoo lɛ. Esa akɛ aná gwantɛŋbi ni agbe lɛ ni ashã lɛ emuu be ni Nisan 14 lɛ eje shishi. Nɛgbɛ amɛbaaye niyenii lɛ yɛ, ni namɔ baasaa niyenii lɛ eto amɛ? Yesu etsɔko. No hewɔ lɛ, Yuda nyɛɛɛ anaa shi ayakɛɛ osɔfoi tsiifoi lɛ.\nEeenyɛ efee akɛ Soo shwane mli lɛ, Yesu tsu Petro kɛ Yohane kɛjɛ Betania ekɛɛ: “Nyɛyaa ni nyɛyasaa Hehoo lɛ nyɛtoa wɔ koni wɔbaye.” Amɛbi lɛ akɛ: “Nɛgbɛ osumɔɔ ni wɔyasaa Hehoo lɛ wɔto yɛ?” Yesu kɛɛ: “Kɛ́ nyɛbote maŋ lɛ mli lɛ, nuu ko ni tere nugbɛ́ kɛ nyɛ baakpe. Nyɛnyiɛa esɛɛ kɛyaa shĩa ni ebaabote mli lɛ mli. Ni nyɛkɛa shĩatsɛ lɛ akɛ, ‘Tsɔɔlɔ lɛ miikɛɛ bo akɛ: “Nɛgbɛ gbɔiatsũ lɛ ni mi kɛ mikaselɔi lɛ baaye Hehoo lɛ yɛ mli lɛ yɔɔ?”’ Ni nakai nuu lɛ baatsɔɔ nyɛ ŋwɛi asa agbo ko ni awula mli. Jɛmɛ nyɛsaa Hehoo lɛ nyɛtoa yɛ.”—Luka 22:8-12.\nEkã shi faŋŋ akɛ shĩatsɛ lɛ ji Yesu kaselɔ. Ekolɛ eekpa gbɛ akɛ Yesu baaye nakai Hehoo lɛ yɛ eshĩa lɛ. Be ni bɔfoi enyɔ lɛ tee Yerusalem lɛ, amɛyana bɔ ni Yesu kɛɛ amɛ lɛ pɛpɛɛpɛ. No hewɔ lɛ, amɛsaa gwantɛŋbi lɛ kɛ nibii krokomɛi fɛɛ ni esa akɛ afee koni Yesu kɛ bɔfoi 12 lɛ anyɛ aye Hehoo lɛ amɛto.\nMɛni eeenyɛ efee akɛ Yesu fee yɛ Shɔ, ni ji Nisan 12 lɛ nɔ? Mɛni hewɔ?\nMɛni hewɔ jamɔŋ hiɛnyiɛlɔi lɛ kpe lɛ? Mɛni hewɔ Yuda tee amɛŋɔɔ lɛ?\nSoo lɛ, namɛi Yesu tsu kɛtee Yerusalem? Mɛni amɛyafee yɛ jɛmɛ?


Paulo Kɛ Timoteo | Baiblo Mi Ní Kasemi Kɛ Ha Jokuɛwi\nNÍ KASEMI 100\nNiheyo ko hi Listra asafo ɔ mi nɛ a tsɛɛ lɛ ke Timoteo. Hela no ji e papaa, nɛ Yuda no ji e mami. A tsɛɛ Timoteo mami ke Yunis, nɛ a tsɛɛ e maa ke Lɔis. E mami kɛ e maa tsɔɔ lɛ Yehowa he ní kɛ je e jokuɛ mi.\nBenɛ Paulo hia blɔ enyɔne kɛ ya fiɛɛ sane kpakpa a, e ya Listra. Benɛ e ya lejɛ ɔ, e na kaa Timoteo suɔ nyɛmimɛ ɔmɛ wawɛɛ, nɛ e suɔ kaa e maa ye bua mɛ. Paulo ha nɛ Timoteo piɛɛ e he ngɛ e blɔ hiami ɔ mi. Bɔɔbɔɔbɔɔ ɔ, Paulo ye bua Timoteo nɛ e ba pee sane kpakpa fiɛɛlɔ nɛ́ e le ní tsɔɔmi.\nHe fɛɛ he nɛ Paulo kɛ Timoteo ya a, mumi klɔuklɔu ɔ tsɔɔ mɛ blɔ. Ligbi ko nyɔ mi ɔ, Paulo na nina ko. Nyumu ko de lɛ ngɛ nina a mi ke e ba Makedonia nɛ e ba ye bua mɛ. Enɛ ɔ he ɔ, Paulo, Timoteo, Silas, kɛ Luka ya fiɛɛ ngɛ lejɛ ɔ, nɛ a to asafohi fuu sisi.\nMa ko ngɛ Makedonia nɛ a tsɛɛ ke Tɛsalonika. Nyumuhi kɛ yihi fuu ba plɛ Kristofohi ngɛ lejɛ ɔ. Se Yuda bi komɛ a bua jɔɛ ní tsumi nɛ Paulo kɛ e huɛmɛ ɔmɛ ngɛ tsue ɔ he. A ha nɛ ni komɛ ya nuu nyɛmimɛ ɔmɛ kɛ ho nɔ yeli ɔmɛ a ngɔ ya. Ni ɔmɛ kɛ abofu de ke: ‘Nyumu nɛ ɔmɛ sume Roma nɔ yemi ɔ!’ Paulo kɛ Timoteo na kaa ni ɔmɛ ma nyɛ maa gbe mɛ, enɛ ɔ he ɔ, benɛ je jɔ ɔ, a tu fo kɛ ya Beroya.\nHela bi kɛ Yuda bi, kɛ ni kpahi nɛ a ngɛ Beroya a bu sane kpakpa a tue, nɛ a ba pee kaseli. Se benɛ Yuda bi komɛ je Tɛsalonika kɛ ba a ma a mi ɔ, a ha nɛ ma a mi pee gidigidi. Enɛ ɔ he ɔ, Paulo je kɛ ho Atene ya. Timoteo kɛ Silas tlɔ Beroya nɛ a wo nyɛmimɛ ɔmɛ he wami. Pee se ɔ, Paulo tsɔ Timoteo kaa e ya Tɛsalonika nɛ e ya ye bua nyɛmimɛ ɔmɛ, ejakaa a ngɛ mɛ yi mi wae wawɛɛ. Lɔ ɔ se ɔ, e kpale tsɔ lɛ kɛ ya asafo kpahi fuu a mi, konɛ e ya wo mɛ he wami.\nPaulo de Timoteo ke: ‘A maa wa nihi nɛ a suɔ kaa a ma sɔmɔ Yehowa a yi mi.’ A wa Timoteo yi mi, nɛ a wo lɛ tsu ngɛ e hemi kɛ yemi ɔ he je. Se ngɛ enɛ ɔ tsuo se ɔ, e bua jɔ kaa e ye Yehowa anɔkuale.\nPaulo de nyɛmimɛ nɛ a ngɛ Filipi ɔ ke: ‘Ma tsɔ Timoteo kɛ ba nyɛ ngɔ. E maa tsɔɔ nyɛ bɔ nɛ nyɛ maa nyɛɛ ngɛ anɔkuale ɔ nya ha. E ma tsɔse nyɛ ngɛ fiɛɛmi ní tsumi ɔ mi.’ Paulo le kaa e ma nyɛ maa ngɔ e hɛ kɛ fɔ Timoteo nɔ. A hi si kaa huɛmɛ, nɛ a pee kake kɛ sɔmɔ jehahi fuu.\n“I be nɔ kpa ko hu nɛ e su ngɛ kaa e nɔ́ ɔ, nɔ ko nɛ e maa je e tsui mi kɛ susu nyɛ hiami níhi a he. Ejakaa ni kpa amɛ tsuo ngɛ mɛ nitsɛmɛ a nɔ́ mi foe, se pi Yesu Kristo nɔ́ mi.”—Filipi Bi 2:20, 21\nSane bimihi: Mɛni o le ngɛ Timoteo he? Mɛni ha nɛ Paulo kɛ Timoteo a huɛ bɔmi ɔ mi wa?\nNí Tsumi 16:1-12; 17:1-15; Filipi Bi 2:19-22; 2 Timoteo 1:1-5; 3:12, 14, 15; Hebri Bi 13:23\nAnɛ ní nami kɛ sukuu nɛ a yaa kɛ yaa tsitsaa a ji otihi nɛ he hia pe kulaa lo? Moo hyɛ bɔ nɛ Timoteo nɔ hyɛmi nɔ́ ɔ ma nyɛ maa ye bua mo konɛ o mwɔ o yi mi kpɔ ha.


Roma Bi 11 | Baiblo ɔ Ngɛ Intanɛti ɔ Nɔ | New World Translation\nRoma Bi 11:1-36\nPi nɛ a ma kua Israel pɛsɛpɛsɛ (1-16)\nOliv tso ɔ he nɔ́ he tomi nɔ́ ɔ (17-32)\nMawu juɛmi ɔ mi kuɔmi ɔ (33-36)\n11 Lɛɛ i ngɛ bie ke, anɛ Mawu kua e we bi lo? Dɛbi, ejakaa imi hu Israel no ji mi, nɛ i ji Abraham nina,* nɛ i je Benyamin wɛtso ɔ mi. 2 Mawu kua we e we bi, nihi nɛ e ngɔ e juɛmi kɛ ya a nɔ kekleekle ɔ. Anɛ nyɛ li nɔ́ nɛ ngmami ɔ de ngɛ Eliya he benɛ e kpa Mawu pɛɛ kɛ si Israel ɔ lo? 3 “Yehowa,* a gbe o gbali ɔmɛ, nɛ a tsua o we afɔle sami la tɛ ɔmɛ kɛ pue si, nɛ imi nɔ kake too pɛ lɛ i piɛ, nɛ amlɔ nɛ ɔ, a ngɛ hlae nɛ a maa ngɔ ye wami ɔ.”* 4 Se kɛ̃ ɔ, mɛni Mawu de lɛ? “I si nyumuhi 7,000 ha ye he nɛ mɛɛ lɛɛ a kpla we si kɛ ha we Baal.” 5 Enɛ ɔ he ɔ, jã nɔuu kɛ̃ nɛ ngɛ wa piɔ be nɛ ɔ mi hu ɔ, e piɛ ni komɛ nɛ a hla mɛ ngɛ dloomi nya. 6 Jehanɛ ɔ, ke dloomi nya a, lɛɛ tsa pi kɛ gu ní tsumi nɔ hu; kaa kɛ gu ní tsumi nɔ ɔ, lɛɛ jinɛ dloomi ɔ be dloomi pee hu. 7 Lɛɛ mɛni mɔ? Nɔ́ tutuutu nɛ Israel kɛ hɛdɔ ngɛ hlae ɔ, e nine sui nɔ́, se nihi nɛ a hla mɛ ɔ lɛɛ a nine su nɔ. Ni nɛmɛ nɛ piɛ ɔ, a ha nɛ a juɛmi nya la gbo, 8 kaa bɔ nɛ a ngma ke: “Mawu ha mɛ mahe nɛ mi kuɔ mumi, hɛ ngmɛhi nɛ a hyɛ we nɔ́, kɛ tuehi nɛ a nui nɔ́, kɛ ba si mwɔnɛ ɔ ligbi nɛ ɔ.” 9 Jehanɛ hu ɔ, David de ke: “Ha nɛ a we okplɔɔ ɔ nɛ e pee kpã nɛ e duɔ nɔ kɛ klama kɛ nane tɔ̃tɔ̃mi nɔ́ kɛ tue gblami nɔ́ kɛ ha mɛ. 10 Ha nɛ a hɛ ngmɛ nɔ nɛ wo diblii konɛ a ko nyɛ nɛ a hyɛ nɔ́, nɛ be fɛɛ be ɔ, ha nɛ a dɔ a mi.” 11 Enɛ ɔ he ɔ, i ngɛ bie ke, Tse a tsa tɛ we si nɛ a maa nɔ si butuu, aloo? Ohoo! Se kɛ gu nane yaya nɛ a hia a nɔ ɔ, yi wami hemi ngɛ kɛ ha nihi nɛ a je je ma amɛ a mi ɔ, konɛ lɔ ɔ nɛ ha nɛ a je hunga. 12 Jehanɛ ɔ, ke nane yaya nɛ a hia a peeɔ ní nami kɛ ha je ɔ nɛ a si gbeemi ɔ peeɔ ní nami kɛ ha nihi nɛ a je je ma amɛ a mi ɔ, lɛɛ a yibɔ ɔ tsuo hu maa pee jã hluu tsɔ! 13 Jehanɛ ɔ, i ngɛ munyu tue kɛ ngɛ nyɛ nihi nɛ nyɛ je je ma amɛ a mi ɔ tsɔɔe, akɛnɛ i ji bɔfo kɛ ha je ma amɛ he je ɔ, i woɔ ye sɔmɔmi ní tsumi ɔ hɛ mi nyami* 14 konɛ ma hyɛ kaa eko ɔ, ma ha nɛ imi nitsɛ ye we bi* ɔmɛ nɛ a je hunga, nɛ́ ma he a ti ni komɛ a yi wami kɛ je a mi. 15 Ejakaa ke kuami nɛ a kua mɛ ɔ peeɔ kpatami kɛ ha je ɔ, lɛɛ tse ngɔmi nɛ a maa ngɔ mɛ ɔ maa pee wami nɛ a ma ná kɛ je gbeje mɔ? 16 Jehanɛ se hu ɔ, ke má a fã nɛ a ngɔ kɛ pee kekleekle yiblii ɔ ngɛ klɔuklɔu ɔ, lɛɛ má a tsuo hu ngɛ klɔuklɔu; nɛ ke sipoku ɔ ngɛ klɔuklɔu ɔ, tso kɔni ɔmɛ hu jã nɔuu. 17 Se ke tso kɔni ɔmɛ ekomɛ ku kɛ pue si, nɛ mo nɛ jinɛ o ji oliv ku ɔ, a ngɔ mo kɛ ba mɛtɛ tso ɔ he ngɛ a kpɛti konɛ mo hu o ná oliv tso ɔ sipoku ɔ mi ní kpakpa amɛ eko ɔ, 18 ko wo o he nɔ* ngɛ tso kɔni ɔmɛ a nɔ, se ke o wo o he nɔ* ngɛ a nɔ ɔ, mo kai kaa tsa pi mo nɛ o hɛɛ sipoku ɔ, mohu ɔ, sipoku ɔ lɛ hɛɛ mo. 19 Lɛɛ o ma de ke: “A ku tso kɔnihi kɛ pue si konɛ a nyɛ nɛ a ngɔ mi kɛ mɛtɛ tso ɔ he.” 20 E ji anɔkuale! Ejakaa akɛnɛ a be hemi kɛ yemi he je ɔ, a ku mɛ kɛ pue si, se nyɛɛ lɛɛ hemi kɛ yemi lɛ ha nɛ nyɛ daa si ɔ nɛ. Nyɛ ko wo nyɛ he nɔ, mohu ɔ, nyɛɛ ye gbeye. 21 Ejakaa ke Mawu baa we tso ɔ nitsɛ e kɔni ɔmɛ a yi ɔ, lɛɛ nyɛ hu e be nyɛ yi bae. 22 Enɛ ɔ he ɔ, nyɛ susu Mawu mi mi himi ɔ kɛ e tue gblami ɔ he. Tue gblami ngɛ kɛ ha ni nɛmɛ nɛ a nɔ si ɔ, se Mawu mi mi himi ɔ ngɛ kɛ ha nyɛ, ke ji kaa nyɛ ya nɔ nɛ nyɛ hi si ngɛ e mi mi himi ɔ mi, ke pi jã a, lɛɛ nyɛ hu e maa po nyɛ kɛ pue si. 23 Nɛ mɛ hu ke a yɛ nɔ nɛ a hí si ngɛ hemi kɛ yemi nɛ a be ɔ mi ɔ, a maa ngɔ mɛ kɛ mɛtɛ tso ɔ he, ejakaa Mawu ma nyɛ maa ngɔ mɛ kɛ mɛtɛ tso ɔ he ekohu. 24 Ejakaa ke a po nyɛ kɛ je oliv tso ɔ nɛ ji tso ku ngɛ adebɔ nya a he, nɛ a ngɔ nyɛ kɛ ba mɛtɛ abɔɔ ɔ mi oliv tso ɔ he ngɛ blɔ nɛ kɛ adebɔ blɔ nya tomi kɔ we ɔ nya a, lɛɛ a maa ngɔ ni nɛ ɔmɛ nɛ mɛɛ a ji tso ɔ nitsɛ e kɔni ɔmɛ ɔ kɛ ba mɛtɛ mɛ nitsɛmɛ a we oliv tso ɔ he ekohu hluu tsɔ! 25 Ejakaa nyɛmimɛ, i sume nɛ laami sane nɛ e ngɛ klɔuu nɛ ɔ nɛ laa nyɛ, konɛ nyɛ ko pee juɛmitsɛmɛ ngɛ nyɛ nitsɛmɛ nyɛ hɛ mi: Juɛmi nɛ e nya la gbo bɔɔ ba Israel nɔ kɛ ya si be nɛ nihi nɛ a je je ma amɛ a mi nɛ a ba mi ɔmɛ a yibɔ ɔ su, 26 nɛ blɔ nɛ ɔ nɔ nɛ a maa gu kɛ he Israel tsuo yi wami. Kaa bɔ nɛ a ngma ke: “Kpɔlɔ ɔ* maa je Zion kɛ ba, nɛ e ma je ní peepee yayamihi kɛ je Yakɔb mi. 27 Nɛ somi nɛ i kɛ mɛ maa so benɛ ma je a he yayami ɔmɛ kɛ je ɔ ji nɛ ɔ nɛ.” 28 Ngɛ anɔkuale mi ɔ, ngɛ sane kpakpa a blɔ fa mi ɔ, a ji he nyɛli ngɛ nyɛ he je; se ngɛ Mawu nɔ hlami ɔ blɔ fa mi ɔ, a ji nihi nɛ Mawu suɔ mɛ ngɛ a nɛmɛ ɔmɛ a he je. 29 Ejakaa nike ní ɔmɛ kɛ Mawu nɔ tsɛmi ɔ ji níhi nɛ e be e he piae ngɛ a he. 30 Ejakaa kaa bɔ nɛ be ko ɔ, nyɛ gbo Mawu tue se amlɔ nɛ ɔ a na nyɛ mɔbɔ ngɛ a tue gbomi ɔ he ɔ, 31 jã kɛ̃ nɛ ni nɛ ɔmɛ hu amlɔ nɛ ɔ, a gbo tue nɛ lɔ ɔ ba pee mɔbɔ nami kɛ ha nyɛ, konɛ amlɔ nɛ ɔ, mɛ nitsɛmɛ hu a na mɛ mɔbɔ. 32 Ejakaa Mawu bla mɛ tsuo nɛ e tsi a nya ngɛ tue gbomi mi bɔ nɛ pee nɛ e na mɛ tsuo mɔbɔ. 33 Oo ní babauu nɛ Mawu ngɛ ɔ, kɛ e juɛmi ɔ, kɛ e nile ɔ mi kuɔ wawɛɛ nitsɛ! A be nyɛe ma hla e kojomi ɔmɛ a mi, nɛ e blɔ ɔmɛ hu, a be nyɛe hiɔmi!* 34 Ejakaa “mɛnɔ ba le Yehowa* juɛmi ɔ, aloo e ba plɛ e ga wolɔ?” 35 Aloo “mɛnɔ nɛ e sɛ hlami nɛ e ha lɛ nɔ́ ko nɛ́ e sa kaa e to lɛ nane mi?” 36 Ejakaa e mi lɛ níhi tsuo je, nɛ e nɔ lɛ a gu kɛ ba, nɛ a ngɛ kɛ ha lɛ. A wo e hɛ mi nyami kɛ ya neneene. Amen.\n^ Aloo “susuma a.”\n^ Aloo “i woɔ ye sɔmɔmi ní tsumi ɔ nɔ́ gojoo.”\n^ Hela, “ye he lo.”\n^ Aloo “koo fĩa.”\n^ Aloo “fĩa.”\n^ Aloo “Yi wami helɔ ɔ.”\n^ Aloo “a be nyɛe maa nu kulaa sisi.”\nRoma Bi 11


Lala 46 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKɛhã lalatsɔɔlɔ lɛ. Kora bihii lɛ anɔ.+ Yɛ Alamot gbɛ nɔ.* Lala. 46 Nyɔŋmɔ ji wɔbobaahe kɛ wɔhewalɛ,+Mɔ ni yeɔ ebuaa wɔ oya yɛ haomɔ beiaŋ.+ 2 No hewɔ ni wɔsheŋ gbeyei kɛ́ shikpɔŋ lɛ nɔ tsake,Ni gɔji lɛ hoso ni amɛbote ŋshɔ lɛ shishi,+ 3 Ni emli nui lɛ fee hamahama ni ehiɛ tswa afui,+Ni gɔji lɛ hoso yɛ bɔ ni efeɔ hamahama lɛ hewɔ po. (Sela) 4 Faa ko yɛ ni eniji lɛ hãa Nyɔŋmɔ maŋ lɛ náa miishɛɛ,+Mɔ Ni Nɔ Kwɔ Fe Fɛɛ lɛ sɔlemɔ buu kpele krɔŋkrɔŋ lɛ. 5 Nyɔŋmɔ yɛ maŋ lɛ mli;+ anyɛŋ abutu maŋ lɛ. Leebi maŋkpa lɛ, Nyɔŋmɔ baaba koni ebaye ebua lɛ.+ 6 Jeŋmaji lɛ fee hoo, abutu maŋtsɛyelii lɛ;Ewó egbee nɔ, ni shikpɔŋ lɛ sere.+ 7 Yehowa, taiatsɛ lɛ, kɛ wɔ yɛ;+Yakob Nyɔŋmɔ lɛ ji wɔbobaahe ni yɔɔ shweshweeshwe.* (Sela) 8 Nyɛbaa ni nyɛbayea Yehowa nitsumɔi lɛ ahe odase,Naakpɛɛ nibii ni efee yɛ shikpɔŋ lɛ nɔ lɛ. 9 Ebaafo tai asɛɛ yɛ shikpɔŋ lɛ nɔ fɛɛ.+ Ekuɔ gãi mli ni efolɔɔ akpɔlɔ mli;Ekɛ la shãa ta shwiilii* lɛ. 10 “Nyɛfea diŋŋ, ni nyɛnáa nyɛlea akɛ miji Nyɔŋmɔ. Abaawó minɔ gojoo yɛ jeŋmaji lɛ ateŋ;+Abaawó minɔ gojoo yɛ shikpɔŋ lɛ nɔ.”+ 11 Yehowa, taiatsɛ lɛ, kɛ wɔ yɛ;+Yakob Nyɔŋmɔ lɛ ji abobaahe ni yɔɔ shweshweeshwe kɛhã wɔ.+ (Sela)\n^ Loo “wɔgɔŋ nɔ mɔɔ ni yɔɔ shweshweeshwe.”\n^ Shishitsɔɔmɔi komɛi kɛɔ akɛ, “Ekɛ la shãa tsɛŋi.”


Okɛ Mɔ Fɛɛ Mɔ Aye Jogbaŋŋ yɛ Shiɛmɔ Nitsumɔ lɛ Mli | Nikasemɔ\n“Nɔ fɛɛ nɔ ni nyɛtaoɔ akɛ mɛi aŋɔfee nyɛ lɛ, nyɛ hu nyɛfea amɛ nakai nɔŋŋ.”—MAT. 7:12.\nTe esa akɛ wɔkɛ mɔ fɛɛ mɔ ni wɔkɛkpeɔ yɛ shiɛmɔ nitsumɔ lɛ mli lɛ aye ahã tɛŋŋ?\nMɛɛ gbɛ nɔ Mateo 7:12 lɛ yeɔ ebuaa wɔ ni wɔnaa he ni esa akɛ wɔkɛ mɛi agba sane yɛ, be ni esa akɛ wɔkɛ amɛ agba sane, kɛ bɔ ni esa akɛ wɔje wɔsane lɛ shishi wɔhã?\nNibii ni wɔsusu he yɛ nikasemɔ nɛɛ mli lɛ ateŋ te nɔ ni oto akɛ okɛbaatsu nii?\n1. Ani bɔ ni wɔkɛ mɛi yeɔ yɛ shiɛmɔ nitsumɔ lɛ mli lɛ baanyɛ aná amɛnɔ hewalɛ? Okɛ enɛ he nɔkwɛmɔnɔ ahã. (Kwɛmɔ mfoniri ni yɔɔ nikasemɔ lɛ shishijee lɛ.)\nBE KO lɛ, nyɛmi nuu ko kɛ eŋa miishiɛ yɛ Fiji kɛmiifɔ̃ mɛi nine kɛhã Kristo gbele lɛ Kaimɔ lɛ. Amɛkɛ yoo ko miigba sane yɛ eshĩa lɛ hiɛ nɔŋŋ ni nugbɔ bɔi nɛmɔ. Nyɛmi nuu lɛ kɛ eŋa lɛ kɛ akataŋwiai ni amɛhiɛ lɛ ekome hã yoo lɛ, ni amɛ hu amɛhiɛ ekome. Gbalashihilɛ mli bii nɛɛ ná miishɛɛ waa be ni yoo lɛ ba Kaimɔ lɛ. Sɛɛ mli lɛ, yoo lɛ kɛɛ amɛ akɛ, ekaiii nɔ ni amɛkɛ lɛ gba lɛ tsɔ moŋ, shi nɔ ni ekaiɔ waa ji bɔ ni amɛkɛ lɛ ye hã lɛ, ni no hewɔ eba Kaimɔ lɛ. Gbalashihilɛ mli bii nɛɛ kɛ ŋaa ni Yesu wo yɛ bɔ ni esa akɛ wɔkɛ mɛi aye ahã lɛ he lɛ tsu nii.\n2. Mɛɛ ŋaa Yesu wo yɛ bɔ ni esa akɛ wɔkɛ mɛi aye ahã lɛ he? Ni te wɔɔfee tɛŋŋ wɔkɛtsu nii lɛ?\n2 Mɛɛ ŋaa Yesu wo? Ekɛɛ akɛ: “Nɔ fɛɛ nɔ ni nyɛtaoɔ akɛ mɛi aŋɔfee nyɛ lɛ, nyɛ hu nyɛfea amɛ nakai nɔŋŋ.” (Mat. 7:12) Te wɔɔfee tɛŋŋ wɔkɛ ŋaawoo nɛɛ atsu nii lɛ? Klɛŋklɛŋ lɛ, esa akɛ wɔbi wɔhe akɛ, ‘Kɛ́ mi ji mɔ lɛ, te masumɔ ni akɛ mi aye ahã tɛŋŋ?’ Nɔ ni ji enyɔ lɛ, bɔɔ mɔdɛŋ ni okɛ mɔ lɛ aye yɛ gbɛ ni kulɛ obaasumɔ ni akɛ bo aye lɛ nɔ.—1 Kor. 10:24.\n3, 4. (a) Tsɔɔmɔ nɔ hewɔ ni ŋaa ni Yesu wo lɛ kɔɔɔ bɔ ni wɔkɛ wɔnyɛmimɛi héyelilɔi lɛ pɛ yeɔ hãa lɛ he lɛ. (b) Mɛni he wɔbaasusu yɛ nikasemɔ nɛɛ mli?\n3 Bei pii lɛ, wɔkɛ Yesu ŋaawoo nɛɛ tsuɔ nii kɛ́ wɔkɛ nyɛmimɛi ni yɔɔ asafo lɛ mli lɛ miishara. Shi jeee mɛi ni kɛ wɔ yɔɔ hemɔkɛyeli lɛ mli lɛ pɛ Yesu taoɔ akɛ wɔkɛye yɛ gbɛ nɛɛ nɔ. Be ni Yesu wo ŋaa nɛɛ, no mli lɛ, eewie bɔ ni esa akɛ wɔkɛ adesai fɛɛ, ni wɔhenyɛlɔi po fata he lɛ, aye ahã lɛ he. (Nyɛkanea Luka 6:27, 28, 31, 35.) Kɛ́ esa akɛ wɔkɛ ŋaawoo nɛɛ atsu nii yɛ bɔ ni wɔkɛ wɔhenyɛlɔi po yeɔ hãa lɛ mli lɛ, enyiɛ nɔŋŋ esaaa akɛ wɔkɛtsuɔ nii be ni wɔyeɔ mɛi odase, mɛi ni amɛteŋ mɛi komɛi po “hiɛ su kpakpa ni baanyɛ ahã amɛná naanɔ wala lɛ”?—Bɔf. 13:48, NW.\n4 Amrɔ nɛɛ, wɔbaasusu sanebimɔi ejwɛ komɛi ni esa akɛ wɔhã ehi wɔjwɛŋmɔŋ be fɛɛ be ni wɔbaaya shiɛmɔ lɛ ahe. Nomɛi ji: Namɛi mikɛyaagba sane? Nɛgbɛ mikɛ mɛi lɛ yaagba sane lɛ yɛ? Mɛɛ be ebaahi waa akɛ miya mɛi lɛ aŋɔɔ? Te esa akɛ mije sane lɛ shishi mihã tɛŋŋ? Sanebimɔi nɛɛ baaye abua wɔ ni wɔna bɔ ni mɛi ni wɔshiɛɔ wɔhãa lɛ baasumɔ ni akɛ amɛ aye ahã, kɛ gbɛ ni hi fe fɛɛ ni wɔɔtsɔ nɔ wɔkɛ amɛteŋ mɔ fɛɛ mɔ agba sane.—1 Kor. 9:19-23.\nNAMƐI MIKƐYAAGBA SANE?\n5. Mɛɛ saji wɔbaanyɛ wɔbi wɔhe?\n5 Esoro mɔ fɛɛ mɔ ni wɔkɛkpeɔ yɛ shiɛmɔ nitsumɔ lɛ mli. Mɔ fɛɛ mɔ kɛ he ni ejɛ, kɛ naagbai ni ekɛkpeɔ. (2 Kron. 6:29) Kɛ́ ootao okɛ mɔ ko agba sane lɛ, bi ohe akɛ: ‘Mi ji mɔ nɛɛ kulɛ, te masumɔ ni ena mi ehã tɛŋŋ? Ani kulɛ masumɔ akɛ ekojo mi yɛ ejwɛŋmɔŋ dani ele nɔ gbɔmɔ ni miji? Aloo kulɛ masumɔ ni ele mɔ tuuntu ni miji dã?’ Kɛ́ wɔsusu sanebimɔi ni tamɔ nɛkɛ lɛ ahe lɛ, ebaahã wɔkɛ mɔ fɛɛ mɔ ni wɔkɛkpeɔ lɛ aye yɛ bɔ ni mɔ lɛ ji lɛ naa.\n6, 7. Kɛ́ wɔkɛ mɔ ko ni etamɔ nɔ ni emli efu loo ebuuu mɔ kpe yɛ shiɛmɔ nitsumɔ lɛ mli lɛ, te esa akɛ wɔkɛ lɛ aye ahã tɛŋŋ?\n6 Mɔ ko mɔ ko sumɔɔɔ akɛ abuɔ lɛ gbɔmɔ gbonyo. Akɛ nɔkwɛmɔnɔ lɛ, Kristofoi bɔɔ mɔdɛŋ akɛ amɛkɛ ŋaa ni Biblia lɛ woɔ akɛ, ‘wɔhã wɔwiemɔ he aba nyam’ lɛ atsu nii. (Kol. 4:6) Shi akɛni wɔyeee emuu hewɔ lɛ, bei komɛi lɛ wɔwieɔ nibii komɛi, ni sɛɛ mli lɛ wɔshwaa wɔhe. (Yak. 3:2) Kɛ́ wɔkɛ mɔ ko wie bɔ ni esaaa, ekolɛ akɛni nɔ ko miihao wɔ lɛ hewɔ lɛ, ani wɔbaasumɔ ni mɔ lɛ ana wɔ akɛ mɔ ko ni ebuuu mɔ loo mɔ ko ni wieɔ ni ejwɛŋŋ he? Dabi, moŋ lɛ, wɔbaasumɔ ni mɔ lɛ anu wɔ shishi. Ani esaaa akɛ wɔ hu wɔnuɔ mɛi krokomɛi shishi?\n7 Kɛ́ wɔkɛ mɔ ko ni etamɔ nɔ ni emli efu loo ebuuu mɔ kpe yɛ shiɛmɔ nitsumɔ lɛ mli lɛ, ani wɔbaabɔ mɔdɛŋ wɔnu lɛ shishi? Ani ekolɛ naagba ko ni ekɛkpeɔ yɛ enitsumɔhe loo skul lɛ hewɔ efee nakai lɛ? Ani eeye hela ko ni naa wa? Bei pii lɛ, mɛi ni hereee Odasefoi lɛ hiɛmɛɛ yɛ shishijee mli lɛ boɔ sane kpakpa lɛ toi sɛɛ mli, kɛ́ akɛ amɛ ye yɛ mlihilɛ kɛ bulɛ mli.—Abɛi 15:1; 1 Pet. 3:15.\n8. Mɛni hewɔ esa akɛ wɔshiɛ Maŋtsɛyeli lɛ he sane lɛ wɔhã “mɛi fɛɛ” lɛ?\n8 Wɔshiɛɔ wɔhãa gbɔmɛi srɔtoisrɔtoi. Akɛ nɔkwɛmɔnɔ lɛ, yɛ afii fioo komɛi ni eho nɛ lɛ amli lɛ, niiashikpamɔi ni fe 60 eje kpo yɛ Buu-Mɔɔ lɛ mli sane ni yitso ji, “Biblia lɛ Tsakeɔ Mɛi” lɛ mli. Awie mɛi ni tsutsu ko lɛ amɛji julɔi, dãatɔlɔi, ojotswalɔi, loo mɛi ni kɛ tsofai tsuɔ nii yɛ gbɛ ni ejaaa nɔ lɛ aniiashikpamɔi ahe yɛ saji nɛɛ amli. Kulɛ amɛteŋ mɛi komɛi hu ji maŋkwralɔi, jamɔŋ hiɛnyiɛlɔi, loo mɛi ni amɛheloonaa nitsumɔ ehe amɛjwɛŋmɔ fɛɛ. Amɛteŋ mɛi komɛi hu kɛ amɛhe wo jeŋba sha mli. Kɛ̃lɛ, amɛ fɛɛ amɛnu sane kpakpa lɛ, amɛhã akɛ amɛ kase Biblia lɛ, amɛfee tsakemɔi yɛ amɛshihilɛ mli, ni amɛba anɔkwale lɛ mli. No hewɔ lɛ, esaaa ni wɔsusuɔ akɛ mɛi komɛi yɛ ni boŋ Maŋtsɛyeli lɛ he sane lɛ toi. (Nyɛkanea 1 Korintobii 6:9-11.) Moŋ lɛ, esa akɛ wɔyɔse akɛ “mɛi fɛɛ” baanyɛ aba anɔkwale lɛ mli.—1 Kor. 9:22.\nNƐGBƐ MIKƐ MƐI LƐ YAAGBA SANE LƐ YƐ?\n9. Mɛni hewɔ esa akɛ wɔkɛ wɔnifeemɔ atsɔɔ akɛ wɔyɛ bulɛ kɛhã mɛi krokomɛi ashĩa lɛ?\n9 Nɛgbɛ wɔkɛ mɛi gbaa sane yɛ kɛ́ wɔtee shiɛmɔ? Bei pii lɛ, yɛ amɛshĩai amli. (Mat. 10:11-13) Wɔsumɔɔ ni mɛi kɛ amɛnifeemɔ atsɔɔ akɛ amɛyɛ bulɛ kɛhã wɔshĩa loo nibii ni wɔyɔɔ lɛ, ejaakɛ wɔshĩa lɛ kã wɔtsui nɔ waa. Wɔsumɔɔ ni jɛmɛ afee he ko ni yɔɔ shweshweeshwe ni mɛi gbaaa wɔnaa yɛ. Nakai nɔŋŋ esa akɛ wɔkɛ wɔnifeemɔ atsɔɔ akɛ wɔyɛ bulɛ kɛhã mɔ ni wɔtee eshĩa lɛ. No hewɔ lɛ, yɛ shĩa fɛɛ shĩa shiɛmɔ nitsumɔ lɛ mli lɛ, esa akɛ wɔkwɛ jogbaŋŋ yɛ bɔ ni wɔfeɔ wɔnii wɔhãa kɛ́ wɔtee mɛi ashĩai lɛ he.—Bɔf. 5:42.\n10. Mɛni esaaa akɛ wɔfeɔ yɛ shiɛmɔ nitsumɔ lɛ mli?\n10 Akɛni nɔfɔŋfeemɔ efa yɛ je lɛŋ hewɔ lɛ, mɛi pii sheɔ gbɔi gbeyei. (2 Tim. 3:1-5) Esaaa akɛ wɔfeɔ nɔ ko kɛwoɔ amɛgbeyeishemɔ nɛɛ mli wu. Ŋɔɔ lɛ akɛ, otee shĩa ko ni oyatswa shinaa lɛ, shi mɔ ko hereee nɔ. Akɛni onuuu mɔ ko he hewɔ lɛ, ekolɛ ofili samfɛlɛ lɛ mli akɛ obaana mɔ lɛ yɛ tsũ lɛ mli lo, aloo ekolɛ onyiɛ shĩa lɛ mli akɛ obaana mɔ ko lo. Eyɛ mli akɛ ekolɛ yiŋtoo ni okɛfeɔ nakai lɛ ji, ni oshiɛ ohã mɔ fɛɛ mɔ moŋ, shi kɛ́ mɔ lɛ na bo lɛ, ani ebaaná nɔ ni ofeɔ lɛ he miishɛɛ? (Bɔf. 10:42) Te akutsoŋbii lɛ hu baana bo amɛhã tɛŋŋ? Eji anɔkwale akɛ, ohiɛ sane kpakpa, ni yiŋtoo kpakpa hewɔ obɔɔ mɔdɛŋ fɛɛ ni ooonyɛ koni onine ashɛ mɔ lɛ nɔ lɛ. (Rom. 1:14, 15) Fɛɛ sɛɛ lɛ, esaaa akɛ ofeɔ nɔ ko ni baagba mɛi ni yɔɔ shikpɔŋkuku lɛ mli lɛ anaa. Bɔfo Paulo ŋma akɛ: “Wɔtooo mɔ ko mɔ ko pampi yɛ nɔ ko nɔ ko mli, koni akagbe sɔɔmɔ lɛ he guɔ.” (2 Kor. 6:3) Kɛ́ wɔkɛ wɔnifeemɔ tsɔɔ akɛ wɔyɛ bulɛ kɛhã mɛi krokomɛi ashĩa lɛ, ebaanyɛ ehã wɔshikpɔŋkuku lɛ mli bii lɛ abo sane ni wɔshiɛɔ lɛ toi.—Nyɛkanea 1 Petro 2:12.\nNyɛhãa wɔkɛ wɔnifeemɔi atsɔa akɛ wɔyɛ bulɛ kɛhã mɛi krokomɛi ashĩa, ni wɔkafee nibii ni baagba amɛnaa (Kwɛmɔ kuku 10)\nMƐƐ BE EBAAHI WAA AKƐ MIYA MƐI LƐ AŊƆƆ?\n11. Mɛni hewɔ wɔsumɔɔɔ ni mɛi fiteɔ wɔbe lɛ?\n11 Akɛ Kristofoi lɛ, wɔteŋ mɛi babaoo bɛ dekã kwraa. Enɛ hewɔ lɛ, wɔtoɔ nɔ fɛɛ nɔ ni wɔfeɔ lɛ he gbɛjianɔ jogbaŋŋ, ni be kã nɔ fɛɛ nɔ ni wɔfeɔ lɛ he. (Efe. 5:16; Fil. 1:10) Kɛ́ nɔ ko bafo wɔgbɛjianɔtoo lɛ mli lɛ, ekolɛ ebaagba wɔnaa waa. Enɛ hewɔ lɛ, kɛ́ mɛi ba wɔŋɔɔ ni amɛyeee wɔbe fe nine, yɛ dekã ni wɔbɛ lɛ hewɔ lɛ, wɔnyaa he waa. Mɛɛ gbɛ nɔ kɛ́ wɔkɛ ŋaa ni Yesu wo yɛ bɔ ni esa akɛ wɔkɛ mɛi aye ahã lɛ he lɛ tsu nii lɛ, ebaaye ebua wɔ ni wɔkafite mɛi abe?\n12. Te wɔɔfee tɛŋŋ wɔna be ni hi fe fɛɛ ni esa akɛ wɔya wɔshikpɔŋkuku lɛ mli bii lɛ aŋɔɔ lɛ?\n12 Esa akɛ wɔyɔse be ni ebaahi jogbaŋŋ akɛ wɔɔya mɛi aŋɔɔ. Bi ohe akɛ: ‘Yɛ mishikpɔŋkuku lɛ mli lɛ, mɛɛ be mli mɛi fɔɔ shĩa hilɛ? Mɛɛ be amɛbaasumɔ ni akɛ amɛ agba sane?’ Ebaahi waa akɛ wɔɔtsake wɔgbɛjianɔtoo lɛ mli koni wɔya amɛŋɔɔ yɛ nakai be lɛ mli. Yɛ hei komɛi lɛ, shĩa fɛɛ shĩa nitsumɔ lɛ woɔ yibii waa kɛ́ atee mɛi lɛ aŋɔɔ gbɛkɛnaashi mli. Kɛ́ nakai eji yɛ he ni oyɔɔ lɛ, ani obaanyɛ oto gbɛjianɔ koni otsu shĩa fɛɛ shĩa nitsumɔ lɛ eko yɛ nɛkɛ be nɛɛ mli? (Nyɛkanea 1 Korintobii 10:24.) Yehowa baajɔɔ wɔhe ni wɔkɛshãa afɔle koni wɔnine ashɛ mɛi babaoo nɔ yɛ be ni hi kɛhã amɛ lɛ mli lɛ nɔ.\n13. Te wɔɔfee tɛŋŋ wɔjie bulɛ kpo wɔtsɔɔ mɔ ni wɔkɛgbaa sane lɛ?\n13 Agbɛnɛ, te wɔɔfee tɛŋŋ wɔjie bulɛ kpo wɔtsɔɔ mɔ ni wɔkɛgbaa sane lɛ? Kɛ́ wɔna mɔ ko ni nyaa sane lɛ he lɛ, esa akɛ wɔye lɛ odase faŋŋ, shi esaaa akɛ wɔtsɛɔ fe nine. Ekolɛ mɔ lɛ eto akɛ ekɛ be nɛɛ baafee nɔ ko ni he hiaa lɛ. Kɛ́ ekɛɛ ebɛ dekã lɛ, wɔbaanyɛ wɔkɛɛ lɛ akɛ wɔbaafo lɛ kuku, ni esa akɛ wɔye wɔwiemɔ nɔ. (Mat. 5:37) Kɛ́ wɔmiimu sanegbaa lɛ naa lɛ, ebaahi jogbaŋŋ akɛ wɔɔbi mɔ lɛ be ni baahi ahã lɛ koni wɔku wɔsɛɛ wɔba. Shiɛlɔi komɛi kɛɔ akɛ: “Masumɔ akɛ maku misɛɛ maba. Ani obaasumɔ ni matswa bo loo masɛndi bo tɛs mɛseji dani maba?” Kɛ́ wɔtsake wɔbe he gbɛjianɔtoo mli koni wɔnyɛ wɔya wɔshikpɔŋkuku lɛ mli bii lɛ aŋɔɔ yɛ be ni hi hã amɛ lɛ mli lɛ, belɛ wɔmiikase bɔfo Paulo, mɔ ni ‘taooo nɔ ni hi hã lɛ diɛŋtsɛ, shi moŋ nɔ ni hi hã mɛi pii, koni ahere amɛyiwala’ lɛ.—1 Kor. 10:33.\nTE ESA AKƐ MIJE SANE LƐ SHISHI MIHÃ TƐŊŊ?\n14-16. (a) Mɛni hewɔ esa akɛ wɔhã mɔ ni wɔkɛkpe lɛ ale nɔ hewɔ ni wɔba lɛ? Okɛ enɛ he nɔkwɛmɔnɔ ahã. (b) Mɛɛ gbɛ nɔ nɔkwɛlɔ gbɛfalɔ ko tsɔɔ ekɛ mɛi gbaa sane ni eyeɔ omanye?\n14 Ŋɔɔ lɛ akɛ, gbi ko lɛ mɔ ko tswa bo, shi oyooo mɔ lɛ gbee. Oleee lɛ, shi eebi bo niyenii srɔtoi ni osumɔɔ. Ekolɛ ohiɛ baafee bo yaa yɛ mɔ ni kɛ bo wieɔ, kɛ nɔ tuuntu ni etaoɔ lɛ he. Shi ekolɛ akɛni osumɔɔɔ ni owoɔ lɛ hiɛgbele hewɔ lɛ, okɛ lɛ baawie be kukuoo ko, kɛkɛ lɛ ofo sanegbaa lɛ sɛɛ. Agbɛnɛ, ŋɔɔ lɛ akɛ mɔ lɛ nɔŋŋ tswa bo, shi ejie ehe shi etsɔɔ bo ni ehã ole akɛ nɔ hewɔ ni etswaa lɛ ji, eeye eebua mɛi koni amɛye niyenii kpakpa. Ekɛɛ bo akɛ, ehiɛ sane ko ni he hiaa ni baaye abua bo. Eka shi faŋŋ akɛ, obaabo lɛ toi. Yɛ anɔkwale mli lɛ, kɛ́ mɛi jie amɛhe shi amɛtsɔɔ wɔ be ni amɛkɛ wɔ wieɔ lɛ, wɔnyaa he waa. Te wɔɔfee tɛŋŋ wɔkɛ mɛi ni wɔkɛkpeɔ yɛ shiɛmɔ mli lɛ aye yɛ gbɛ ni tamɔ nakai nɔŋŋ nɔ lɛ?\n15 Yɛ hei pii lɛ, esa akɛ wɔhã mɔ lɛ ale nɔ hewɔ ni wɔba eŋɔɔ. Eji anɔkwale akɛ, wɔhiɛ sane ko ni he hiaa mɔ lɛ moŋ, shi ŋɔɔ lɛ akɛ, wɔjieee wɔhe shi wɔtsɔɔɔ lɛ nɔŋŋ kɛkɛ ni wɔbi lɛ akɛ: “Kɛ́ oyɛ hewalɛ ni okɛaatsu je lɛŋ naagbai ahe nii lɛ, te nɔ ni he nii ni obaatsu klɛŋklɛŋ lɛ?” Wɔle akɛ yiŋtoo hewɔ ni wɔbi sane ni tamɔ nakai lɛ ji, koni wɔle mɔ lɛ susumɔ, kɛkɛ lɛ wɔgbala ejwɛŋmɔ kɛtee Biblia lɛ nɔ. Shi ekolɛ mɔ lɛ baabi ehe akɛ: ‘Namɔ nɛ, ni mɛni hewɔ ebiɔ mi sane nɛɛ? Te enɛ hu shishi lɛ?’ No hewɔ lɛ, esaaa ni wɔhãa mɔ lɛ hiɛ feɔ lɛ yaa. (Fil. 2:3, 4) Te wɔɔfee tɛŋŋ wɔfee enɛ lɛ?\n16 Nɔkwɛlɔ gbɛfalɔ ko kɛ gbɛ ni nyiɛ sɛɛ nɛɛ tsuɔ nii: Be ni eŋa mɔ lɛ ni ejie ehe shi etsɔɔ lɛ sɛɛ lɛ, ehãa lɛ Ani Obaasumɔ ní Ole Anɔkwale Lɛ? dɛhiɛmɔ wolo lɛ eko, ni ekɛɔ akɛ: “Ŋmɛnɛ lɛ, wɔkɛ wolo nɛɛ miihã mɛi fɛɛ ni yɔɔ akutso nɛɛ mli lɛ. Ehãa sanebimɔi ekpaa ni mɛi pii fɔɔ bimɔ lɛ hetoo. Onɔ nɛ.” Nyɛmi nuu lɛ tsɔɔ mli akɛ, kɛ́ ehã amɛle nɔ hewɔ ni eba amɛŋɔɔ lɛ, ehãaa amɛhiɛ afee amɛyaa, ni efeɔ mlɛo kɛhãa amɛ akɛ amɛkɛ lɛ aaagba sane. No sɛɛ lɛ, nɔkwɛlɔ gbɛfalɔ lɛ biɔ mɔ lɛ akɛ: “Ani osusu sanebimɔi nɛɛ ateŋ eko he pɛŋ?” Kɛ́ mɔ lɛ hala eko lɛ, nyɛmi nuu lɛ gbeleɔ dɛhiɛmɔ wolo lɛ mli ni ekɛ lɛ susuɔ nɔ ni Biblia lɛ kɛɔ yɛ nakai sanebimɔ lɛ he lɛ he. Kɛ́ mɔ lɛ halaaa eko lɛ, lɛ diɛŋtsɛ ehalaa sanebimɔ lɛ eko ni ekɛ mɔ lɛ susuɔ he, bɔ ni afee ni ekawo mɔ lɛ hiɛgbele. Eji anɔkwale akɛ, abaanyɛ atsɔ gbɛi pii anɔ aje sanegbaa shishi. Yɛ hei komɛi lɛ, mɛi ni wɔshiɛɔ wɔhãa lɛ baasumɔ ni wɔŋa amɛ yɛ kusum naa dani wɔtsɔɔ amɛ nɔ hewɔ ni wɔba. Oti lɛ ji, ni wɔkɛ wɔshikpɔŋkuku lɛ mli bii lɛ agba sane yɛ gbɛ ni baahã amɛnya he lɛ nɔ.\nYAA NƆ OKƐ MƐI AYE JOGBAŊŊ YƐ SHIƐMƆ NITSUMƆ LƐ MLI\n17. Taakɛ wɔsusu he yɛ nikasemɔ nɛɛ mli lɛ, mɛɛ gbɛi komɛi anɔ wɔbaanyɛ wɔtsɔ wɔkɛ ŋaa ni Yesu wo yɛ bɔ ni esa akɛ wɔkɛ mɛi aye ahã lɛ he lɛ atsu nii?\n17 Belɛ, mɛɛ gbɛi komɛi anɔ wɔbaanyɛ wɔtsɔ wɔkɛ ŋaa ni Yesu wo yɛ bɔ ni esa akɛ wɔkɛ mɛi aye ahã lɛ he lɛ atsu nii yɛ shiɛmɔ nitsumɔ lɛ mli? Esa akɛ wɔkɛ mɔ fɛɛ mɔ aye yɛ bɔ ni mɔ lɛ ji lɛ naa. Esa akɛ wɔkɛ wɔnifeemɔi atsɔɔ akɛ wɔyɛ bulɛ kɛhã mɔ lɛ shĩa lɛ kɛ nibii ni eyɔɔ lɛ. Esa akɛ wɔbɔ mɔdɛŋ akɛ wɔbaashiɛ yɛ be ni wɔbaana mɛi lɛ yɛ shĩa ni amɛbaabo wɔ toi lɛ mli. Ni esa akɛ wɔje wɔsane lɛ shishi yɛ gbɛ ni ewaŋ kɛhaŋ mɔ lɛ akɛ eeebo wɔ toi lɛ nɔ.\n18. Kɛ́ wɔkɛ wɔshikpɔŋkuku lɛ mli bii lɛ ye yɛ gbɛ ni wɔbaasumɔ akɛ akɛ wɔ aye lɛ nɔ lɛ, mɛɛ sɛɛnamɔi jɛɔ mli kɛbaa?\n18 Kɛ́ wɔkɛ wɔshikpɔŋkuku lɛ mli bii lɛ ye yɛ gbɛ ni wɔbaasumɔ akɛ akɛ wɔ aye lɛ nɔ lɛ, sɛɛnamɔi babaoo jɛɔ mli kɛbaa. Kɛ́ wɔjie mlihilɛ kpo wɔtsɔɔ amɛ ni wɔnu amɛshishi lɛ, belɛ wɔmiihã wɔla lɛ miitso, ni wɔmiihã aana sɛɛnamɔi ni yɔɔ Biblia mli shishitoo mlai lɛ ahe, ni wɔmiiwo wɔ-Tsɛ ni yɔɔ ŋwɛi lɛ hiɛ nyam. (Mat. 5:16) Kɛ́ wɔkɛ mɛi ye yɛ bulɛ mli lɛ, ekolɛ amɛbaasumɔ ni amɛkase anɔkwale lɛ. (1 Tim. 4:16) Amɛbo Maŋtsɛyeli lɛ he sane lɛ toi jio, amɛbooo toi jio lɛ, wɔle akɛ wɔkɛ wɔnyɛmɔ fɛɛ eshiɛ. (2 Tim. 4:5) Nyɛhãa wɔ fɛɛ wɔkasea bɔfo Paulo, mɔ ni ŋma akɛ: “Sanekpakpa lɛ hewɔ mifeɔ enɛɛmɛi fɛɛ, be ni afee ni mi hu maná emli nii lɛ eko” lɛ. (1 Kor. 9:23) Eba akɛ wɔkɛ ŋaa ni Yesu wo yɛ bɔ ni esa akɛ wɔkɛ mɛi aye ahã lɛ he lɛ baatsu nii yɛ shiɛmɔ nitsumɔ lɛ mli.


Kɛ Baiblo ɔ Ma Plɛ Kɛ Ye Bua Mi Ha Kɛɛ?\nSANE BIMI 10\nBaiblo ɔ tsɔɔ kaa “ngmami tsuaa ngmami ɔ, Mawu mumi ɔ lɛ ha nɛ nihi ngma.” (2 Timoteo 3:16) Ke munyu nɛ ɔ ji anɔkuale ɔ, lɛɛ Baiblo ɔ ma nyɛ maa ngɔ blɔ tsɔɔmi nɛ o hia a kɛ ha mo.\nMo susu si fɔfɔɛ nɛ ɔ he nɛ o hyɛ: David ngɛ lɔle hɛɛe nɛ e na kaa he nɛ e su ɔ, e li lejɛ ɔ. Blɔ tsɔɔmi okadihi kɛ níhi nɛ e ngɛ nae ngɛ blɔ ɔ he ɔ, ha nɛ e na kaa e laa. Eko ɔ, e tla blɔ.\nKe mo ji David ɔ, mɛni o maa pee?\nNíhi fuu ngɛ nɛ o ma nyɛ maa pee:\nA. O ma nyɛ ma bi nɔ ko nɛ e tsɔɔ mo blɔ.\nB. O ma nyɛ maa hyɛ zugba he foni nɔ, aloo o kɛ GPS nɛ tsu ní.\nD. O ma nyɛ maa ya o hɛ mi kɛ susumi kaa o ma ya je kpo ngɛ he ko nɛ o le.\nE ngɛ heii kaa eko ɔ, nihi bɔɔ ko pɛ nɛ a kɛ ga womi nɛ ji D ɔ ma tsu ní.\nGa womi nɛ ji B ɔ hi pe kekle ga womi ɔ. Zugba he foni aloo GPS ɔ maa hi o dɛ be fɛɛ be ngɛ o blɔ hiami ɔ mi, nɛ e maa tsɔɔ mo blɔ.\nJã kɛ̃ nɛ Baiblo ɔ ma nyɛ maa ye bua mo!\nWomi nɛ a jua ha nihi pe womihi tsuo ɔ ma nyɛ\nmaa ye bua mo kɛ tsu nyagbahi nɛ o kɛ kpeɔ ɔ a he ní\nmaa ye bua mo nɛ́ o le bɔ nɛ o ngɛ ha, nɛ e ma nyɛ ma ha nɛ o pee nɔmlɔ kpakpa hulɔ\nmaa tsɔɔ mo níhi nɛ ke o peeɔ ɔ, o si himi maa pee kpakpa\nSANE BIMIHI NƐ A HE HIA NGƐ SI HIMI MI Ɔ A HETO\nKe wa bɔni munyu tumi pɛ ɔ, wa biɔ sanehi.\nMɛni he je nɛ hiɔwe ɔ ngɛ bluu?\nMɛni a kɛ pee dodoe ɔmɛ?\nPee se ɔ, wa biɔ sanehi kɛ kɔɔ níhi nɛ yaa nɔ ngɛ je ɔ mi ɔ a he.\nMɛni he je nɛ haomihi baa nihi a nɔ?\nKe sane bimi nɛ ɔmɛ a heto ngɛ Baiblo ɔ mi hu nɛɛ?\nNihi fuu deɔ ke nyaziahi sɔuu lɛ ngɛ Baiblo ɔ mi. Ni komɛ deɔ ke Baiblo ɔ be be, nɛ ni komɛ hu ke Baiblo ɔ sisi numi yee. Se jã ji bɔ nɛ Baiblo ɔ ngɛ niinɛ lo, aloo jã ji bɔ nɛ nihi nuɔ kaa nihi deɔ ngɛ Baiblo ɔ he? Anɛ pi nɛ a ngɛ mɛ sisie lo?\nKaa nɔ hyɛmi nɔ́ ɔ, nihi susu kaa Baiblo ɔ tsɔɔ kaa Mawu nɛ ngɛ je ɔ kudɔe. Se anɛ e ji anɔkuale lo? Je ɔ puɛ kulaa! Haomihi kɛ nɔ́ nami, hiɔ kɛ gbenɔ, ohia kɛ oslaahi hyi lɛ tɔ. Anɛ Mawu nɛ ngɛ suɔmi lɛ ha nɛ ní nɛ ɔmɛ tsuo ngɛ bae ɔ lo?\nAnɛ o suɔ kaa o maa le sane bimi nɛ ɔ heto lo? Ke o ba le nɔ́ nɛ Baiblo ɔ de ɔ, e maa pee mo nyakpɛ!\nEko ɔ, o yɔse kaa ga womihi nɛ a kɛ ha ngɛ womiyo nɛ ɔ mi ɔ je Baiblo ɔ mi. Yehowa Odasefohi he ye kaa Baiblo ɔ ma nyɛ maa tsɔɔ mɛ blɔ nɛ da. Ejakaa “Mawu mumi ɔ lɛ ha nɛ nihi ngma; nɛ e hi kɛ ha ní tsɔɔmi, kɛ ha hɛ mi kami, kɛ ha nɔ dlami.” (2 Timoteo 3:16, 17) E ngɛ mi kaa Baiblo ɔ se kɛ mohu lɛɛ, se e be bi, enɛ ɔ he ɔ, e sa nɛ mo nitsɛ o kase!\nHyɛ video nɛ ji Mɛni He Je Nɛ E Sa Kaa Waa Kase Baiblo ɔ? ngɛ www.jw.org/ada.\nAnɛ e peeɔ mo kaa, ‘O be deka kulaa,’ loo ‘O sume nɛ o maa kase’ lo?


Nɔ ni Biblia lɛ wieɔ yɛ oshijayeli he\nKANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Blɔfo Bulgaria Cambodia Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Dangme Denmark Digor Drehu Dutch Efik Estonia Ewe Fiji Finland Fon French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hindi Hiri Motu Hmong (White) Hungary Ibanag Iceland Igbo Iloko Indonesia Isoko Italia Japan Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuania Lomwe Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Mauritia Creole Maya Mazatec (Huautla) Mbunda Mongolia Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Runyankore Russia Rutoro Samoa Sango Saramacca Sena Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Tonga Tshiluba Tshwa Tsonga Turkey Twi Tzeltal Tzotzil Ukrain Umbundu Urdu Urhobo Venda Vietnam Waray-Waray Wayuunaiki Wolaita Xhosa Yoruba Zande Zulu\nYesu yasara Petro shaayoo, ni etsa lɛ.—Mateo 8:14, 15; Marko 1:29-31\nJAMƆI ni yɔɔ je lɛŋ fɛɛ, tamɔ Roma Katolik Sɔlemɔi lɛ, Ortodɔks sɔlemɔi srɔtoi lɛ, Buddha jamɔ lɛ, kɛ jamɔi krokomɛi lɛ, biɔ ni amɛjamɔŋ hiɛnyiɛlɔi kɛ osɔfoi lɛ ahi shi akɛ oshijafoi. Shi mɛi babaoo nuɔ he akɛ, taomɔnii nɛɛ ji nɔ ni ehã bɔlɛnamɔ he amaniɛbɔi ni kɔɔ osɔfoi ni yɔɔ jamɔi srɔtoi lɛ amli lɛ ahe lɛ efa waa sɛɛkpee nɛɛ.\nBelɛ, nilee yɛ mli akɛ wɔɔbi akɛ, ‘Ani eji Ŋmalɛ naa taomɔ nii akɛ Kristofoi ahi shi akɛ oshijafoi?’ Kɛhã nakai sanebimɔ lɛ hetoo lɛ, nyɛhãa wɔkwɛa he ni taomɔnii nɛɛ je shishi kɛjɛ, bɔ ni fee ni ebahe shi, kɛ Nyɔŋmɔ susumɔ yɛ he.\nOSHIJAYELI YƐ JAMƆ HE YINƆSANE MLI\nEncyclopædia Britannica lɛ tsɔɔ oshijayeli shishi akɛ, “shi ni ahiɔ ní aboteee gbalashihilɛ mli, ni no hewɔ lɛ, atsiɔ he kɛjɛɔ bɔlɛnamɔ he; bei pii lɛ jamɔŋ hiɛnyiɛlɔi loo mɛi ni etuu amɛhe amɛhã yɛ jamɔ hewɔ lɛ ni hiɔ shi nakai.” Yɛ afi 2006 kpee ko ni Roman Curia (Katolik jamɔ lɛ gbɛtsɔɔmɔ kuu) lɛ fee lɛ shishi lɛ, Pope Benedict XVI ni yeɔ nɔ yɛ nakai beiaŋ lɛ wie akɛ, famɔ akɛ jamɔŋ hiɛnyiɛlɔi ahi shi akɛ oshijafoi lɛ ‘je shishi kɛjɛ bei fioo ni tsɔ Yesu Bɔfoi lɛ agbele sɛɛ tɔ̃ɔ.’\nShi ejeee klɛŋklɛŋ afii 100 lɛ mli Kristofoi lɛ ajamɔ lɛ mli kusum akɛ mɔ ko ahi shi akɛ oshija. Anɔkwa, bɔfo Paulo, ni hi shi yɛ klɛŋklɛŋ afii 100 lɛ mli lɛ bɔ enyɛmimɛi Kristofoi lɛ kɔkɔ yɛ hii ni wieɔ “lakamɔ wiemɔi ni jɛ mumɔŋ” ni “amɛguɔ gbalashihilɛ” lɛ ahe.—1 Timoteo 4:1-3.\nKɛjɛ afi 100 afii lɛ amli tɔ̃ɔ ni “Kristofoi” ni sɛɛ mli lɛ amɛbatsɔmɔ Roma Katolik Sɔlemɔ lɛ mli bii lɛ bɔi oshijayeli. Wolo ko (Celibacy and Religious Traditions) tsɔɔ mli akɛ, enɛ hewɔ ni ‘mɛi babaoo ni yɔɔ Roma Nɔyeli lɛ shishi lɛ kpɛ mli akɛ amɛboteŋ gbalashihilɛ lɛ.’\nAfii ohai komɛi asɛɛ lɛ, sɔlemɔ lɛ mli hiɛnyiɛlɔi kɛ mɛi ni tsɔɔ jamɔ he saji yɛ sɔlemɔ lɛ mli lɛ wo osɔfoi lɛ hewalɛ ni amɛhi shi akɛ oshijafoi. Amɛsusu akɛ bɔlɛnamɔ buleɔ mɔ, ni ekɛ osɔfoi anitsumɔ lɛ kpãaa gbee. Kɛ̃lɛ, Encyclopædia Britannica lɛ tsɔɔ mli akɛ, “yɛ afi 900 afii lɛ naagbee gbɛ lɛ, osɔfoi babaoo kɛ osɔfonukpai komɛi po yɛ ŋamɛi.”\nYɛ kpee ko ni Katolik Sɔlemɔ lɛ mli Gbɛtsɔɔmɔ Kuu lɛ fee yɛ afi 1123 kɛ afi 1139 yɛ Rome lɛ shishi lɛ, amɛbi ni amɛsɔfoi lɛ ahi shi akɛ oshijafoi. Roma Katolik Sɔlemɔ lɛ ehiɛ susumɔ nɛɛ mli kɛbashi ŋmɛnɛ. Susumɔ nɛɛ hã sɔlemɔ lɛ nyɛ esa hewalɛ kɛ shika ni osɔfoi ni ebote gbalashihilɛ mli lɛ shiɔ amɛhãa amɛbii akɛ gboshinii lɛ anaa.\nNYƆŊMƆ SUSUMƆ YƐ OSHIJAYELI HE\nBiblia lɛ, ni ji Nyɔŋmɔ Wiemɔ lɛ, hãa wɔleɔ Nyɔŋmɔ susumɔ yɛ oshijayeli he. Ehãa wɔleɔ nɔ ni Yesu wie yɛ mɛi ni hiɔ shi akɛ oshijafoi “yɛ ŋwɛi Maŋtsɛyeli lɛ hewɔ,” tamɔ efee lɛ, ahe sane. (Mateo 19:12) Bɔfo Paulo hu wie mɛi komɛi ni hala akɛ amɛbaahi shi akɛ oshijafoi “yɛ sane kpakpa lɛ hewɔ,” tamɔ bɔ ni lɛ hu ehi shi lɛ he.—1 Korintobii 7:37, 38; 9:23.\nShi Yesu kɛ Paulo fɛɛ enyɛɛɛ Kristofoi anɔ ni amɛhi shi akɛ oshijafoi. Yesu wie akɛ, oshijayeli ji “nɔkeenɔ,” ni akɛ, jeee esɛɛnyiɛlɔi lɛ fɛɛ yɔɔ eko. Be ni Paulo ŋma “mɛi ni boteko gbalashihilɛ mli dã” lɛ ahe sane lɛ, ewie faŋŋ akɛ: “Mibɛ kitã ko kɛjɛ Nuŋtsɔ lɛ ŋɔɔ, moŋ lɛ, . . . nɔ ni misusuɔ mikɛɔ nɛɛ.”—Mateo 19:11; 1 Korintobii 7:25, shishigbɛ niŋmaa.\nKɛfata he lɛ, Biblia lɛ hãa wɔnaa akɛ, Kristofoi ni hi shi yɛ klɛŋklɛŋ afii 100 lɛ mli lɛ ateŋ mɛi babaoo, ni bɔfo Petro hu fata he lɛ, bote gbalashihilɛ mli. (Mateo 8:14; Marko 1:29-31; 1 Korintobii 9:5) Anɔkwa, akɛni bɔlɛnamɔ jeŋba sha tee nɔ waa yɛ Roma, yɛ nakai beiaŋ hewɔ lɛ, Paulo ŋma akɛ, esa akɛ Kristofonyo nɔkwɛlɔ ni ebote gbalashihilɛ mli lɛ afee “wu ni yɔɔ ŋa kome,” ní “ebii ŋɔɔ amɛhe amɛwoɔ eshishi.”—1 Timoteo 3:2, 4.\nEkã shi faŋŋ akɛ, no mli lɛ aawie mɛi ni ebote gbalashihilɛ mli ni náa bɔlɛ lɛ ahe, ejaakɛ Biblia lɛ feɔ lɛ faŋŋ akɛ, esa akɛ “wu afee eŋa lɛ gbɛnaa nii ehã lɛ,” ni akɛ, esaaa akɛ mɛi ni ebote gbalashihilɛ mli lɛ ‘kɛ amɛhe kamaa amɛhe’ yɛ bɔlɛnamɔ nifeemɔi amli. (1 Korintobii 7:3-5) Eyɛ faŋŋ akɛ, Nyɔŋmɔ biii ni mɔ ko ahi shi akɛ oshija, asaŋ ejeee taomɔnii kɛhã Kristofoi.\nYƐ SANE KPAKPA LƐ HEWƆ\nKɛ́ oshijayeli jeee taomɔnii lɛ kɛhã Kristofoi lɛ, mɛni hewɔ mɔ ni Yesu kɛ Paulo jie yi waa nakai lɛ? Ejaakɛ oshijayeli baanyɛ ahã mɔ ko aná hegbɛ babaoo ni ekɛ mɛi krokomɛi agba sane kpakpa lɛ he sane. Oshijafoi baanyɛ atsu babaoo, akɛni nibii ni hãa mɛi ni ebote gbalashihilɛ mli lɛ feɔ yeyeeye lɛ eko gbaaa amɛnaa lɛ hewɔ.—1 Korintobii 7:32-35.\nSusumɔ oblanyo ko ni atsɛɔ lɛ David, ni kpɛ mli akɛ ebaakpa nitsumɔ ko ni etsuɔ yɛ Mexico City ní awoɔ lɛ nyɔmɔ waa lɛ, koni eyahi akrowa ko yɛ Costa Rica, ni etsɔɔ mɛi Biblia mli saji lɛ niiashikpamɔ lɛ he okwɛ. Ani David nu he akɛ oshija ni eji lɛ hewɔ enyɛ efee nakai lɛ? Ekɛ nɔmimaa wie akɛ, “Hɛɛ. Ebɛ mlɛo akɛ makase shihilɛ hee, shi akɛni mikome pɛ miyɔɔ hewɔ lɛ, miná lɛ mlɛo kɛfee tsakemɔi ni sa lɛ.”\nOblayoo ko ni atsɛɔ lɛ Claudia, ni eji Kristofonyo oshijafo, ni fã eyahi hei ni shiɛlɔi ahe miihia waa yɛ lɛ kɛɛ akɛ: “Miyɛ miishɛɛ waa akɛ miisɔmɔ Nyɔŋmɔ. Kɛ́ mina bɔ ni Nyɔŋmɔ yeɔ ebuaa mi lɛ, ewajeɔ mihemɔkɛyeli lɛ, ni ehãa wekukpaa ni yɔɔ mi kɛ lɛ teŋ lɛ mli waa.”\n“Kɛ́ obote gbalashihilɛ mli jio, oji oshija jio lɛ, obaanyɛ oná miishɛɛ kɛ́ okɛ onyɛmɔ fɛɛ sɔmɔ Yehowa Nyɔŋmɔ.”—Claudia\nEsaaa akɛ oshijayeli feɔ jatsu kɛhãa mɔ ko. Claudia kɛfata he akɛ: “Kɛ́ obote gbalashihilɛ mli jio, oji oshija jio lɛ, obaanyɛ oná miishɛɛ kɛ́ okɛ onyɛmɔ fɛɛ sɔmɔ Yehowa Nyɔŋmɔ.”—Lala 119:1, 2.\nAni nyiɛmɔ kɛhã gbala ji shwɛmɔ nɔ ko, aloo hiɛdɔɔ sane?


2 Mose 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nMaŋ lɛ wie huhuuhu yɛ niyenii he (1-3)\nYehowa nu huhuuhuwiemɔi lɛ (4-12)\nAhã amɛ trakɔkɔi kɛ mana (13-21)\nAnáaa mana yɛ Hejɔɔmɔ Gbi nɔ (22-30)\nAkɛ mana to akɛ kaimɔ nɔ (31-36)\n16 Be ni Israelbii lɛ fɛɛ fã kɛjɛ Elim lɛ, amɛyashɛ Sin ŋa+ ni kã Elim kɛ Sinai teŋ lɛ nɔ. Amɛyashɛ jɛmɛ yɛ nyɔɔŋ ni ji enyɔ lɛ nɔ gbi ni ji 15 lɛ nɔ kɛjɛ be ni amɛshi Ejipt shikpɔŋ lɛ nɔ lɛ. 2 Ni Israelbii lɛ fɛɛ wie huhuuhu amɛshi Mose kɛ Aaron yɛ ŋa lɛ nɔ.+ 3 Israelbii lɛ kɛɛkɛɛ amɛ akɛ: “Eji wɔgboi yɛ Yehowa nine naa yɛ Ejipt shikpɔŋ lɛ nɔ, be ni wɔtara kukwɛii kɛ amɛmli loi ahe,+ ní wɔyeɔ nii wɔtɔrɔɔ lɛ moŋ kulɛ, ehi. Amrɔ nɛɛ, nyɛjie wɔ kɛba ŋa nɛɛ nɔ, koni nyɛkɛ hɔmɔ abagbe asafo muu nɛɛ fɛɛ.”+ 4 Ni Yehowa kɛɛ Mose akɛ: “Naa, mibahã niyenii* ajɛ ŋwɛi anɛ ashwie shi ahã nyɛ,+ ni daa gbi lɛ,+ maŋbii lɛ ateŋ mɔ fɛɛ mɔ aje kpo ni eyaloo bɔ ni baashɛ enaa nakai gbi lɛ, koni mikɛ no aka amɛ makwɛ akɛ amɛbaanyiɛ yɛ mimla lɛ naa loo amɛnyiɛŋ yɛ naa.+ 5 Shi gbi ni ji ekpaa lɛ nɔ lɛ,+ amɛyaloo nɔ ni amɛloɔ yɛ gbii krokomɛi lɛ anɔ lɛ toi enyɔ ní amɛkɛfee niyenii amɛto.”+ 6 No hewɔ lɛ, Mose kɛ Aaron kɛɛ Israelbii lɛ fɛɛ akɛ: “Gbɛkɛ mli lɛ, nyɛbaaná nyɛle lɛɛlɛŋ akɛ Yehowa ji mɔ ni jie nyɛ kɛje Ejipt shikpɔŋ lɛ nɔ lɛ.+ 7 Leebi mli lɛ, nyɛbaana Yehowa anunyam lɛ, ejaakɛ Yehowa enu huhuuhu ni nyɛwieɔ nyɛshiɔ lɛ lɛ. Wɔ lɛ, namɛi ji wɔ ni nyɛwieɔ huhuuhu nyɛshiɔ wɔ?” 8 Mose kɛɛ kɛfata he akɛ: “Kɛ́ Yehowa hã nyɛ loo nyɛye gbɛkɛ mli, ni leebi lɛ ehã nyɛ niyenii nyɛye nyɛtɔrɔ lɛ, nyɛbaana akɛ Yehowa enu huhuuhu ni nyɛwieɔ nyɛshiɔ lɛ lɛ. Shi wɔ lɛ, namɛi ji wɔ? Jeee wɔ nyɛwieɔ huhuuhu nyɛshiɔ lɛ, shi moŋ, Yehowa nyɛwieɔ nyɛshiɔ lɛ.”+ 9 Ni Mose kɛɛ Aaron akɛ: “Kɛɛmɔ Israelbii lɛ fɛɛ akɛ, ‘Nyɛtsia nyɛbaa Yehowa hiɛ, ejaakɛ enu nyɛhuhuuhuwiemɔi lɛ.’”+ 10 Be ni Aaron kɛ Israelbii lɛ fɛɛ wie egbe naa nɔŋŋ lɛ, amɛtsɔ amɛhe ni amɛkɛ amɛhiɛ tsɔɔ ŋa lɛ nɔ gbɛ, ni naa! Yehowa anunyam lɛ pue yɛ atatu lɛ mli.+ 11 Yehowa kɛ Mose wie ekoŋŋ akɛ: 12 “Minu huhuuhu ni Israelbii lɛ wieɔ lɛ.+ Kɛɛmɔ amɛ akɛ, ‘Hulushinyɔɔ mli* lɛ, nyɛbaaye loo, ni leebi lɛ, nyɛbaaye niyenii* nyɛtɔrɔ,+ ni nyɛbaaná nyɛle lɛɛlɛŋ akɛ, miji Yehowa, nyɛ-Nyɔŋmɔ lɛ.’”+ 13 No hewɔ lɛ, nakai gbi lɛ gbɛkɛnaashi lɛ, trakɔkɔi* bayi nsara lɛ mli fɛɛ obɔ,+ ni leebi lɛ, bɔ́ nyɔ kɛbɔle nsara lɛ he fɛɛ kɛkpe. 14 Be ni bɔ́ lɛ kpala lɛ, ana nibii kpɔbiikpɔbii komɛi tamɔ snoo jwere shikpɔŋ yɛ ŋa lɛ nɔ.+ 15 Be ni Israelbii lɛ na lɛ, amɛkɛɛkɛɛ amɛhe akɛ: “Mɛni nɛ?” ejaakɛ amɛleee nɔ ni ji. Mose kɛɛ amɛ akɛ: “Niyenii* ni Yehowa kɛhã nyɛ akɛ nyɛye lɛ nɛ.+ 16 Nɔ ni Yehowa efã akɛ afee nɛ: ‘Mɔ fɛɛ mɔ aloo bɔ ni ebaanyɛ eye. Mɔ fɛɛ mɔ akwɛ mɛi* abɔ ni yɔɔ emama tsũ lɛ mli, ni eloo niyenii lɛ omer susumɔnɔ kome*+ ehã amɛteŋ mɔ fɛɛ mɔ.’” 17 Israelbii lɛ bɔi nakai feemɔ; amɛteŋ mɛi komɛi loo babaoo ni mɛi komɛi hu loo fioo. 18 Be ni amɛkɛ omer susumɔnɔ lɛ susu lɛ, mɔ ni loo babaoo lɛ náaa kɛtekeee nɔ, ni mɔ ni loo fioo lɛ hu lɛ, ebaaa lɛ akɛ enɔ lɛ shɛɛɛ lɛ.+ Amɛteŋ mɔ fɛɛ mɔ loo bɔ ni ebaanyɛ eye. 19 Ni Mose kɛɛ amɛ akɛ: “Mɔ ko mɔ ko kɛ eko akama shi kɛyashi enɔ jetsɛremɔ leebi.”+ 20 Shi amɛyabooo Mose toi. Be ni amɛteŋ mɛi komɛi shi eko amɛma shi kɛyashi enɔ jetsɛremɔ leebi lɛ, ewo gɔgɔmii, ni esha, ni Mose mli wo la ewo amɛ. 21 Leebi fɛɛ leebi lɛ, amɛyaloɔ eko, mɔ fɛɛ mɔ loɔ bɔ ni ebaanyɛ eye. Shi kɛ́ hulu lɛ tso lɛ, esereɔ. 22 Gbi ni ji ekpaa lɛ nɔ lɛ, amɛloo niyenii lɛ toi enyɔ,+ omer susumɔnii enyɔ kɛhã mɔ kome. No hewɔ lɛ, maŋ lɛ mli wekunukpai lɛ babɔ Mose amaniɛ. 23 Ni ekɛɛ amɛ akɛ: “Nakai ji bɔ ni Yehowa wie. Wɔ́ lɛ, abaajɔɔ he kwraa,* eji hejɔɔmɔ gbi krɔŋkrɔŋ kɛhã Yehowa.+ Nyɛshãa nɔ ni nyɛbaashã, ni nyɛhoa nɔ ni nyɛbaahoo;+ koni nyɛkɛ nɔ ni baashwɛ lɛ ama shi ni nyɛkɛto kɛyashi enɔ jetsɛremɔ leebi.” 24 No hewɔ lɛ, amɛkɛto kɛyashi enɔ jetsɛremɔ leebi, tamɔ bɔ ni Mose efã amɛ lɛ, ni eshaaa lɛ, ewooo gɔgɔmii hu. 25 Kɛkɛ ni Mose kɛɛ akɛ: “Nyɛyea no ŋmɛnɛ, ejaakɛ ŋmɛnɛ ji hejɔɔmɔ gbi kɛhã Yehowa. Ŋmɛnɛ lɛ, nyɛnaŋ eko yɛ shikpɔŋ lɛ. 26 Nyɛbaaloo niyenii lɛ gbii ekpaa, shi gbi ni ji kpawo lɛ, ni ji Hejɔɔmɔ Gbi+ lɛ nɔ lɛ, eko baŋ.” 27 Shi gbi ni ji kpawo lɛ nɔ lɛ, maŋbii lɛ ateŋ mɛi komɛi tee koni amɛyaloo niyenii lɛ eko, shi amɛyanaaa eko. 28 No hewɔ lɛ, Yehowa kɛɛ Mose akɛ: “Mɛɛ be nɔŋŋ nyɛbaagbo mikitãi kɛ mimlai lɛ anɔ toi kɛyashi?+ 29 Nyɛhãa ehia nyɛjwɛŋmɔ mli akɛ, Yehowa ehã nyɛ Hejɔɔmɔ Gbi lɛ.+ No hewɔ ni gbi ni ji ekpaa lɛ nɔ lɛ, ehãa nyɛ gbii enyɔ niyenii lɛ. Mɔ fɛɛ mɔ ahi shi yɛ he ni eyɔɔ lɛ; mɔ ko mɔ ko akashi he ni eyɔɔ lɛ yɛ gbi ni ji kpawo lɛ nɔ.” 30 No hewɔ lɛ, maŋbii lɛ ye Hejɔɔmɔ Gbi lɛ* yɛ gbi ni ji kpawo lɛ nɔ.+ 31 Israelbii lɛ wo niyenii* lɛ gbɛ́i akɛ “mana.”* Niyenii lɛ yɛɔ tamɔ korianda* wui, ni eŋɔɔmɔ tamɔ keeki tɛtrɛbii ni akɛ wo eshwie nɔ.+ 32 Ni Mose kɛɛ: “Nɔ ni Yehowa efã nɛ, ‘Nyɛloa niyenii lɛ omer susumɔnɔ kome ni nyɛkɛtoa nyɛhãa nyɛseshibii lɛ,*+ koni amɛna niyenii ni mihã nyɛ akɛ nyɛye yɛ ŋa lɛ nɔ be ni mijie nyɛ kɛje Ejipt shikpɔŋ lɛ nɔ lɛ.’” 33 No hewɔ lɛ, Mose kɛɛ Aaron akɛ: “Wó kɔɔpoo ko ní okɛ mana lɛ omer susumɔnɔ kome awo mli, ni okɛyama Yehowa hiɛ, ni nyɛkɛtoa nyɛhãa nyɛseshibii lɛ.”*+ 34 Kɛkɛ ni Aaron kɛyama Odaseyelinɔ*+ lɛ hiɛ, tamɔ bɔ ni Yehowa fã Mose lɛ, koni akɛto. 35 Israelbii lɛ ye mana lɛ afii 40+ kɛyashi be ni amɛshɛ shikpɔŋ ko ni mɛi yɔɔ nɔ lɛ nɔ.+ Amɛye mana lɛ kɛyashi be ni amɛshɛ Kanaan shikpɔŋ lɛ husu lɛ naa.+ 36 Efa susumɔnɔ* kome mlijai nyɔŋma mli ekome feɔ omer susumɔnɔ kome.\n^ Aaafee litai 2.2 (kwat 2). Kwɛmɔ Saji Krokomɛi B14 lɛ.\n^ Loo “Wɔ́ lɛ, abaaye hejɔɔmɔ gbi.”\n^ Loo “maŋbii lɛ jɔɔ amɛhe.”\n^ Eeenyɛ efee akɛ, aná kɛjɛ Hebri wiemɔ ko ni ji, “Mɛni nɛ?” lɛ mli.\n^ Korianda ji kwɛ̃ɛ nɔ ko ni wui lɛ kɔla tamɔ lamulu.\n^ Loo “nyɛkɛtoa yɛ nyɛyinɔi fɛɛ amli.”\n^ Eeenyɛ efee akɛ, eji adeka ni akɛ nibii ni he hiaa toɔ mli.


Bɔ ni Ooofee Otsi Ohe Kɛjɛ Je lɛ He | Nyɔŋmɔ Suɔmɔ\n“Nyɛjɛɛɛ je lɛŋ.”—YOHANE 15:19.\n1. Mɛni Yesu ma nɔ mi yɛ gbi gbɛkɛ ni enɔ jetsɛremɔ lɛ agbe lɛ lɛ mli?\nYƐ GBI gbɛkɛ ni enɔ jetsɛremɔ lɛ agbe Yesu lɛ mli lɛ, Yesu tsɔɔ akɛ esumɔɔ ni nibii aya nɔ jogbaŋŋ aha esɛɛnyiɛlɔi lɛ wɔsɛɛ. Esɔle yɛ sane nɛɛ po he eha e-Tsɛ lɛ akɛ: “Mibiii akɛ ojie amɛ kɛjɛ je lɛ mli, shi moŋ akɛ ojie amɛ kɛjɛ mɔ fɔŋ lɛ dɛŋ ni oto amɛ shweshweeshwe. Amɛjɛɛɛ je lɛ mli, tamɔ bɔ ni mi hu mijɛɛɛ je lɛ mli lɛ.” (Yohane 17:15, 16, Ga Biblia Hee) Yesu tsɔɔ yɛ nii ni ejɛ etsuiŋ ebi lɛ mli akɛ eyɛ suɔmɔ ni mli kwɔ kɛha esɛɛnyiɛlɔi lɛ, ni ákɛ wiemɔi ni ji “nyɛjɛɛɛ je lɛŋ,” ni etsɔ hiɛ ewie nakai gbɛkɛ lɛ he miihia waa. (Yohane 15:19) Ekã shi faŋŋ akɛ Yesu sɛɛnyiɛlɔi lɛ ahe ni amɛaatsi kɛjɛ je lɛ he lɛ kã etsui nɔ waa!\n2. Mɛni ji “je lɛ” ni Yesu tsĩ tã lɛ?\n2 “Je lɛ” ní Yesu tsĩ tã lɛ kɔɔ adesai fɛɛ ní etsi amɛhe kɛjɛ Nyɔŋmɔ he, ni Satan yeɔ amɛnɔ, ni amɛtsɔmɔ nyɔji amɛha ŋkomeŋfa kɛ henɔwomɔ mumɔ ni Satan woɔ he hewalɛ lɛ. (Yohane 14:30; Efesobii 2:2; 1 Yohane 5:19) Hɛɛ, “je nɛɛ hedɔɔ lɛ Nyɔŋmɔ nyɛ̃ɛ ni.” (Yakobo 4:4) Shi te aaafee tɛŋŋ ni mɛi fɛɛ ni sumɔɔ ni amɛhi Nyɔŋmɔ suɔmɔ lɛ mli lɛ aaahi je lɛŋ ni nakai beaŋ nɔŋŋ lɛ amɛtsi amɛhe kɛjɛ he lɛ? Wɔbaasusu gbɛ̀i enumɔ ahe: anɔkwa ni wɔɔya nɔ wɔye Nyɔŋmɔ Maŋtsɛyeli lɛ ni Kristo yeɔ nɔ lɛ, wɔhe ni wɔkɛwooo maŋkwramɔŋ saji amli, je lɛ mumɔ lɛ ni wɔɔte shi wɔwo, hiɛ ni gboɔ nɔ̃ ni wɔkɛaasaa wɔhe, wɔhiŋmɛii anɔ ni wɔɔha etse, kɛ mumɔŋ tawuu nii lɛ ni wɔɔwo.\nANƆKWAYELI KƐ HE NI AKƐWOOO MAŊKWRAMƆŊ SAJI AMLI\n3. (a) Beni Yesu yɔɔ shikpɔŋ lɛ nɔ lɛ, te ebu maŋkwramɔŋ saji eha tɛŋŋ? (b) Mɛni hewɔ abaanyɛ akɛɛ akɛ Yesu sɛɛnyiɛlɔi ni afɔ amɛ mu lɛ ji Maŋtsɛyeli lɛ najiaŋdamɔlɔi lɛ? (Okɛ shishigbɛ niŋmaa lɛ afata he.)\n3 Yɛ nɔ najiaŋ ni Yesu kɛ ehe aaawo maŋkwramɔŋ saji amli beni eyɔɔ shikpɔŋ lɛ nɔ lɛ, ekɛ Nyɔŋmɔ Maŋtsɛyeli lɛ ni ji ŋwɛi nɔyeli ni ebaaye nɔ Maŋtsɛ wɔsɛɛ lɛ shiɛmɔ fee enitsumɔ. (Daniel 7:13, 14; Luka 4:43; 17:20, 21) No hewɔ ni beni Yesu yɔɔ Roma Amralo Pontio Pilato hiɛ lɛ, enyɛ ekɛɛ akɛ: “Mimaŋtsɛyeli lɛ jɛɛɛ je nɛŋ.” (Yohane 18:36) Esɛɛnyiɛlɔi anɔkwafoi lɛ kaseɔ enɔkwɛmɔnɔ lɛ kɛtsɔ anɔkwa ni amɛyeɔ Kristo kɛ e-Maŋtsɛyeli lɛ, kɛ Maŋtsɛyeli nɛɛ ni amɛshiɛɔ amɛtsɔɔ je lɛ nɔ. (Mateo 24:14) Bɔfo Paulo ŋma akɛ: “No hewɔ lɛ wɔji bɔfoi [loo najiaŋdamɔlɔi] yɛ Kristo najiaŋ, . . . wɔdamɔɔ Kristo najiaŋ wɔkpaa nyɛ fai akɛ: nyɛhaa akpataa nyɛ kɛ Nyɔŋmɔ teŋ!” *—2 Korintobii 5:20.\n4. Mɛɛ gbɛ nɔ anɔkwa Kristofoi fɛɛ etsɔɔ yɛ akɛ amɛyeɔ Nyɔŋmɔ Maŋtsɛyeli lɛ anɔkwa? (Kwɛmɔ akrabatsa ni yitso ji “ Mra Be Mli Kristofoi lɛ Kɛ Amɛhe Wooo Maŋkwramɔŋ Saji Amli” lɛ.)\n4 Akɛni maŋ najiaŋdamɔlɔi damɔɔ maji amli ni amɛjɛ lɛ anajiaŋ hewɔ lɛ, amɛkɛ amɛhe wooo maji amli ni amɛsɔmɔɔ yɛ lɛ maŋkwramɔŋ saji amli. Kɛlɛ, amɛfóɔ nɔyelii ni amɛdamɔ amɛnajiaŋ lɛ anɔ̃ mli. Nakai nɔŋŋ eji yɛ Kristo sɛɛnyiɛlɔi ni afɔ amɛ mu ní ‘amɛmaŋ yɔɔ ŋwɛi’ lɛ agbɛfaŋ. (Filipibii 3:20) Yɛ anɔkwale mli lɛ, ekãa ni amɛkɛshiɛɔ Maŋtsɛyeli lɛ eye ebua Kristo “toi krokomɛi” akpekpei abɔ ni ‘akpata amɛkɛ Nyɔŋmɔ teŋ.’ (Yohane 10:16; Mateo 25:31-40) Toi krokomɛi nɛɛ fiɔ Yesu nyɛmimɛi ni afɔ amɛ mu lɛ asɛɛ. Ákɛ mɛi ni efee ekome kɛmiijaje Mesia Maŋtsɛyeli lɛ, kui enyɔ nɛɛ amli bii lɛ kɛ amɛhe wooo je lɛŋ maŋkwramɔŋ saji amli kwraa.—Kanemɔ Yesaia 2:2-4.\n5. Mɛɛ srɔtofeemɔ yɔɔ Kristofoi asafo lɛ kɛ blema Israelbii lɛ ateŋ, ni srɔtofeemɔ nɛɛ haa Kristofoi lɛ feɔ amɛnii yɛ mɛɛ gbɛ nɔ?\n5 Jeee anɔkwa ni anɔkwa Kristofoi yeɔ Kristo lɛ pɛ hewɔ amɛkɛ amɛhe wooo maŋkwramɔŋ saji amli lɛ. Wɔtamɔɔɔ blema Israelbii lɛ ní Nyɔŋmɔ ha amɛ shikpɔŋ pɔtɛɛ ko ni amɛhi nɔ lɛ, ejaakɛ wɔji mɛi ní efee ekome ni yɔɔ maji srɔtoisrɔtoi amli. (Mateo 28:19; 1 Petro 2:9) No hewɔ lɛ, kɛ́ wɔkɛ wɔhe yabɔ maŋ ni wɔyɔɔ mli lɛ maŋkwramɔŋ kuu ko lɛ, wɔnyɛŋ wɔkɛ ekãa ashiɛ Maŋtsɛyeli lɛ he shɛɛ sane lɛ, ni ebaanyɛ efite ekomefeemɔ ni yɔɔ wɔteŋ lɛ. (1 Korintobii 1:10) Kɛfata he lɛ, yɛ ta beaŋ lɛ ebaaha wɔwuu wɔshi wɔnyɛmimɛi ni awo wɔ kita akɛ wɔsumɔ amɛ lɛ. (Yohane 13:34, 35; 1 Yohane 3:10-12) No hewɔ lɛ, yiŋtoo kpakpa hewɔ ni Yesu kɛɛ ekaselɔi lɛ ní amɛkɛ amɛhe akawo tawuu mli lɛ. Ekɛɛ amɛ ni amɛsumɔ amɛhenyɛlɔi po.—Mateo 5:44; 26:52; kwɛmɔ akrabatsa ni yitso ji “ Ani Mikɛ Mihe Wooo Maŋkwramɔŋ Saji Amli?” lɛ.\n6. Te ohe nɔ ni ojɔɔ oha Nyɔŋmɔ lɛ saa bɔ ni okɛ Kaisare yeɔ ohaa lɛ he ehaa tɛŋŋ?\n6 Ákɛ anɔkwa Kristofoi lɛ, wɔjɔɔ wɔhe nɔ wɔha Nyɔŋmɔ, shi jeee adesa ko, asafo ko ni gbɔmɛi to, loo maŋ ko. Korintobii Aklɛŋklɛŋ Wolo lɛ yitso 6:19, 20 lɛ kɛɛ akɛ: ‘Nyɛjeee nyɛ diɛŋtsɛ nyɛnɔ̃, ejaakɛ ahé nyɛ kɛ jara ni wa.’ No hewɔ lɛ, Yesu sɛɛnyiɛlɔi lɛ kɛ “Kaisare” nii haa Kaisare kɛtsɔ woo ni amɛkɛhaa lɛ, too ni amɛwoɔ, kɛ emlai ni eteee shi ewooo Nyɔŋmɔ mlai lɛ ni amɛyeɔ nɔ lɛ nɔ, ni yɛ nakai beaŋ nɔŋŋ lɛ amɛkɛ ‘Nyɔŋmɔ nii haa Nyɔŋmɔ.’ (Marko 12:17; Romabii 13:1-7) Amɛkɛ ‘Nyɔŋmɔ nii haa Nyɔŋmɔ’ kɛtsɔ já ni amɛjáa lɛ, susuma muu fɛɛ mli ni amɛjɛɔ amɛsumɔɔ lɛ, anɔkwa ni amɛyeɔ lɛ kɛ toiboo ni amɛfeɔ amɛhaa lɛ lɛ nɔ. Kɛ́ ehe bahia ni amɛgboi yɛ Nyɔŋmɔ suɔmɔnaa nifeemɔ hewɔ lɛ, amɛbaafee nakai.—Luka 4:8; 10:27; Kanemɔ Bɔfoi lɛ Asaji 5:29; Romabii 14:8.\nMRA BE MLI KRISTOFOI LƐ KƐ AMƐHE WOOO MAŊKWRAMƆŊ SAJI AMLI\nOdaseyelii babaoo yɛ yinɔsane he woji amli ni tsɔɔ akɛ mra be mli Kristofoi lɛ kɛ amɛhe wooo maŋkwramɔŋ saji kɛ tai amli. Wolo ko ni wieɔ Kristojamɔ he (The Beginnings of Christianity) lɛ tsɔɔ mli akɛ: “Kristojamɔ klɛŋklɛŋ hiɛnyiɛlɔi lɛ kwɛ jogbaŋŋ koni mra be mli Kristofoi lɛ akaná su ko ni baaha amɛkɛ amɛhe awo maŋkwramɔŋ saji amli.” Nakai nɔŋŋ hu yinɔsane he wolo ko (On the Road to Civilization) kɛɛ akɛ: “Mɛi ni ye wɔŋjalɔi amaji anɔ lɛ eyanuuu mra be mli Kristofoi lɛ ashishi, ni amɛnáaa amɛhe miishɛɛ. . . . Kristofoi lɛ kpoo akɛ amɛaatsu nitsumɔi komɛi ni akpaa gbɛ akɛ mɛi ni yɔɔ Roma nɔyeli lɛ shishi lɛ atsu lɛ. . . . Amɛkpɛlɛɛɛ maŋkwramɔŋ hegbɛi ni aha amɛ lɛ anɔ.”\nGermannyo Nyɔŋmɔjamɔ he nilelɔ Peter Meinhold ŋma bɔ ni mra be mli Kristofoi lɛ fee amɛnii amɛha yɛ asraafoi anitsumɔ he lɛ he akɛ: “Amɛsusumɔ ji mɔ ko nyɛŋ afee Kristofonyo ni nakai beaŋ nɔŋŋ lɛ efee asraafonyo.” Nyɔŋmɔjamɔ he sane ni Jonathan Dymond ŋma yɛ sane ni yitso ji “Tsakpãa ni Yɔɔ Tawuu kɛ Kristofoi Ashishitoo Mlai Ateŋ” lɛ mli lɛ tsɔɔ mli akɛ yɛ Yesu gbele lɛ sɛɛ lɛ, esɛɛnyiɛlɔi lɛ “kpoo akɛ amɛkɛ amɛhe aaawo [tawuu] mli; ni jɛmɔ, loo tsuŋwoo, loo gbele ni baanyɛ ajɛ mli aba lɛ po gbaaa amɛnaa.” Dymond kɛfata he akɛ: “Saji nɛɛ ji anɔkwale shiishi.” Yinɔsaneŋmalɔ kroko kɛɛ akɛ, beni “Kristojamɔ kpɔtɔ” lɛ pɛ ni Kristofoi kɛ amɛhe wo asraafoi anitsumɔ mli.\nBƆ NI WƆƆFEE WƆTE SHI WƆWO “JE NƐŊ MUMƆ LƐ”\n7, 8. Mɛni ji “je nɛŋ mumɔ lɛ,” ni te ‘etsuɔ nii’ yɛ mɛi amli ehaa tɛŋŋ?\n7 Gbɛ kroko ni Kristofoi tsɔɔ nɔ amɛtsiɔ amɛhe kɛjɛɔ je lɛ he ji emumɔ gbonyo lɛ ni amɛteɔ shi amɛwoɔ. Paulo ŋma akɛ: “Jeee je nɛŋ mumɔ lɛ wɔná, shi moŋ Mumɔ ni jɛ Nyɔŋmɔ mli lɛ.” (1 Korintobii 2:12) Ekɛɛ Efesobii lɛ akɛ: “Nii ni nyɛnyiɛ yɛ mli sá yɛ je nɛŋ su lɛ naa, yɛ kɔɔyɔɔ mli hewalɛ lɛ nɔ lumɔ lɛ, ni ji mumɔ ni tsuɔ nii ŋmɛnɛŋmɛnɛ yɛ toigbele bii amli lɛ naa lɛ.”—Efesobii 2:2, 3.\n8 Je lɛ “kɔɔyɔɔ”, loo mumɔ lɛ ji hewalɛ ni tsirɛɔ mɛi koni amɛgbó Nyɔŋmɔ nɔ toi, ni haa mɛi diɔ “heloo lɛ sɛɛdii nii lɛ kɛ hiŋmɛii lɛ asɛɛdii nii lɛ” asɛɛ lɛ. (1 Yohane 2:16; 1 Timoteo 6:9, 10) Nɔ ni tsɔɔ akɛ je lɛ mumɔ lɛ yɛ “hewalɛ” ji akɛ ehaa enibii feɔ heloo ni yeee emuu lɛ akɔnɔ, eyɛ nigii, enaa baaa shi, ni ehe shi yɛ he fɛɛ he tamɔ kɔɔyɔɔ. Kɛfata he lɛ, ‘etsuɔ nii’ yɛ mɛi amli kɛtsɔ sui gbohii tamɔ ŋkomeŋfa, henɔwomɔ, hiɛjoomɔ, kɛ atuatsemɔ ni ehaa amɛnáa lɛ kɛ agbɛnɛ hu amɛtsui naa sane ni ehaa amɛyeɔ lɛ nɔ. * Kɛ wɔɔwie he yɛ gbɛ kuku nɔ lɛ, je nɛŋ mumɔ lɛ haa Abonsam sui lɛ heɔ shi yɛ gbɔmɛi atsuii amli.—Yohane 8:44; Bɔfoi lɛ Asaji 13:10; 1 Yohane 3:8, 10.\n9. Mɛɛ gbɛ̀i anɔ je nɛŋ mumɔ lɛ baanyɛ atsɔ abote wɔjwɛŋmɔ kɛ wɔtsui mli?\n9 Ani je nɛŋ mumɔ lɛ baanyɛ ahe shi yɛ ojwɛŋmɔ kɛ otsui mli? Hɛɛ, shi ja ohaaa ohiɛ ahi ohe nɔ. (Kanemɔ Abɛi 4:23) Bei pii lɛ hewalɛ ni enáa yɛ mɛi anɔ lɛ jeɔ shishi yɛ gbɛ nigii nɔ, ekolɛ kɛtsɔ mɛi ni amɛhiɛ tsɔɔ akɛ amɛji gbɔmɛi kpakpai shi yɛ anɔkwale mli lɛ amɛbɛ suɔmɔ kɛha Yehowa ni akɛbɔɔ lɛ nɔ. (Abɛi 13:20; 1 Korintobii 15:33) Agbɛnɛ hu woji ni esaaa, Internet lɛ nɔ hei ni bɔlɛnamɔ he mfonirii loo hemɔkɛyeli kwalɔi ahe saji yɔɔ, hiɛtserɛjiemɔ gbohii, kɛ shwɛmɔi ni ashiɔ akaŋ waa yɛ mli, kɛ nɔ fɛɛ nɔ ni Satan loo je lɛ susumɔi jieɔ kpo yɛ mli lɛ baanyɛ aha oná mumɔ gbonyo nɛɛ.\n10. Te wɔɔfee tɛŋŋ wɔte shi wɔwo je nɛŋ mumɔ lɛ?\n10 Te wɔbaafee tɛŋŋ wɔte shi wɔwo je nɛŋ mumɔ ni yɔɔ nigii lɛ ni wɔhi Nyɔŋmɔ suɔmɔ lɛ mli lɛ? Gbɛ pɛ ni wɔbaanyɛ wɔtsɔ nɔ wɔfee nakai ji gbɛjianɔi ní Yehowa eto koni eha wekukpãa kpakpa ahi wɔkɛ lɛ teŋ lɛ ni wɔkɛaatsu nii jogbaŋŋ, kɛ sɔlemɔ ni wɔɔsɔle daa kɛbi mumɔ krɔŋkrɔŋ lɛ nɔ. Yehowa yɛ hewalɛ kwraa fe Abonsam loo jeŋ fɔŋ ni yɔɔ Satan kudɔmɔ shishi lɛ. (1 Yohane 4:4) Belɛ, kwɛ bɔ ni ehe hiaa akɛ wɔtsi wɔbɛŋkɛ Yehowa yɛ sɔlemɔ mli!\nANI MIKƐ MIHE WOOO MAŊKWRAMƆŊ SAJI AMLI?\nShishitoo mla: “Mimaŋtsɛyeli lɛ jɛɛɛ je nɛŋ.” —Yohane 18:36.\nTe mafee tɛŋŋ magbála nɔ hewɔ ni aflaŋaa ŋamɔ ji amaga jamɔ lɛ mli lɛ? *—2 Mose 20:4, 5; 1 Yohane 5:21.\nKɛ́ miigbála nɔ hewɔ ni mikɛ mihe wooo maŋ gbijurɔyelii komɛi amli lɛ, te mafee tɛŋŋ majie bulɛ ni mli kwɔ kpo matsɔɔ mɛi ni kɛ mihemɔkɛyeli lɛ kpãaa gbee lɛ?—1 Petro 3:15.\nMɛɛ yiŋtoi ahewɔ mifĩii maŋkwramɔŋ kui asɛɛ loo mikɛ mihe wooo asraafoi anitsumɔ mli lɛ?—Yohane 13:34; 1 Yohane 3:10-12.\nHIƐ NI GBOƆ NƆ̃ NI WƆKƐAASAA WƆHE\n11. Mɛɛ gbɛ nɔ je nɛŋ mumɔ lɛ ená shishitoo mlai ni kudɔɔ atadewoo nɔ hewalɛ yɛ?\n11 Mɔtadewoo, ehesaamɔ kɛ efalefalefeemɔ ji kponɔgbɛ okadi ni tsɔɔ mumɔ ni kudɔɔ lɛ. Yɛ maji pii amli lɛ, shishitoo mlai ni kudɔɔ atadewoo lɛ eba shi aahu akɛ tɛlivishiŋ nɔ nifeemɔ nɔkwɛlɔ ko kɛɛ akɛ eshwɛ fioo ni anaŋ nɔ ko ni baaha ayɔse ashawo yei. Gbekɛbii yei bibii po saa amɛhe yɛ nakai gbɛ nɔ, ni adafitswaa wolo ko kɛɛ akɛ “amɛwoɔ atadei ni haa anaa amɛgbɔmɔtso lɛ hei babaoo.” Hesaamɔ basabasa ni tsɔɔ atuatsemɔ su kɛ bulɛ ni abɛ lɛ ji hesaamɔ gbɛ kroko ni miihe shi.\n12, 13. Mɛɛ shishitoo mlai esa akɛ ekudɔ wɔtadewoo kɛ hesaamɔ?\n12 Ákɛ Yehowa tsuji lɛ, wɔmiisumɔ akɛ wɔsaa wɔhe jogbaŋŋ, ni tsɔɔ akɛ wɔwo atadei ni he tse, nɔ ni yɔɔ hiŋmɛi nɔ, ni sa kɛha he ni wɔyaa kɛ he ni wɔyɔɔ lɛ, ni enɛ ja gbɛ. Be fɛɛ be lɛ esa akɛ wɔkɛ “hiɛ ni gboɔ nɔ̃ kɛ jwɛŋmɔ ni sa” awula wɔhe, hesaamɔ ni kɛ́ akɛ “nitsumɔi kpakpai” fata he lɛ, ebafeɔ nɔ ni sa kɛha hii kɛ yei fɛɛ “ni tsɔɔ amɛhe akɛ Nyɔŋmɔ jálɔi lɛ.” Esaaa akɛ oti ni wɔkɛsaa wɔhe lɛ feɔ mɛi ajwɛŋmɔ ní wɔɔgbala kɛba wɔnɔ, shi moŋ esa akɛ eha ‘wɔhi Nyɔŋmɔ suɔmɔ lɛ mli.’ (1 Timoteo 2:9, 10; Yuda 21) Hɛɛ, wɔmiisumɔ ni wɔhewulamɔ ni yɔɔ fɛo fe fɛɛ lɛ afee ‘wɔtsuiiaŋ gbɔmɔ ni aŋɔtee lɛ, ni ji nɔ ni jara wa yɛ Nyɔŋmɔ hiɛ’ lɛ.—1 Petro 3:3, 4.\n13 Ha ehi ojwɛŋmɔ mli hu akɛ atadei ni wɔwoɔ kɛ wɔhesaamɔ baanyɛ aná bɔ ni mɛi buɔ anɔkwa jamɔ amɛhaa lɛ nɔ hewalɛ. Kɛ́ akɛ Hela wiemɔ ni atsɔɔ shishi akɛ “hiɛ ni gboɔ nɔ̃” lɛ tsu nii kɛkɔ jeŋba he lɛ, etsɔɔ mɛi ahenumɔi kɛ amɛsusumɔi ni ajwɛŋɔ he dani akpɛɔ yiŋ. No hewɔ lɛ, oti ni esa akɛ ema wɔhiɛ ji ni wɔsusu mɛi krokomɛi ahenilei ahe babaoo fe hegbɛ ni wɔyɔɔ akɛ wɔsaa wɔhe yɛ gbɛ ko nɔ lɛ. Nɔ ni he hiaa fe fɛɛ lɛ, wɔmiisumɔ ni wɔfee nibii ni kɛ woo baaha Yehowa kɛ ewebii lɛ, wɔkɛ wɔhe atsɔɔ akɛ Nyɔŋmɔ sɔɔlɔi, ní ‘wɔfee nɔ fɛɛ nɔ kɛwo Nyɔŋmɔ hiɛ nyam.’—1 Korintobii 4:9; 10:31; 2 Korintobii 6:3, 4; 7:1.\nAni mihesaamɔ kɛ woo haa Yehowa?\n14. Yɛ wɔhesaamɔ kɛ falefalefeemɔ gbɛfaŋ lɛ, mɛɛ saji esa akɛ wɔbi wɔhe?\n14 Wɔtadewoo, hesaamɔ, kɛ falefalefeemɔ he hiaa waa beni wɔkɛ wɔhe woɔ shiɛmɔ nitsumɔ lɛ mli loo beni wɔyaa Kristofoi akpee lɛ. Bi ohe akɛ: ‘Ani mihesaamɔ kɛ bɔ ni mikwraa migbɔmɔtso lɛ mihaa lɛ gbalaa mɛi ajwɛŋmɔ kɛbaa minɔ bɔ ni esaaa? Ani egbaa mɛi krokomɛi anaa? Ani mibuɔ hegbɛ ni miyɔɔ yɛ mihesaamɔ kɛ migbɔmɔtso lɛ kwramɔ mli lɛ akɛ ehe hiaa fe mihe ni aaasa kɛha sɔɔmɔ hegbɛi yɛ asafo lɛ mli?’—Lala 68:7; Filipibii 4:5; 1 Petro 5:6.\n15. Mɛni hewɔ Nyɔŋmɔ Wiemɔ lɛ woko mlai pɔtɛɛ yɛ atadewoo, hesaamɔ, kɛ falefalefeemɔ he lɛ?\n15 Biblia lɛ woko mlai pɔtɛɛ yɛ Kristofoi atadewoo, amɛhesaamɔ, kɛ falefalefeemɔ he. Yehowa sumɔɔɔ ni enyɛɔ wɔnɔ ni wɔfee nɔ ko loo ejwɛŋ eha wɔ. Yɛ no najiaŋ lɛ, eesumɔ ni wɔtsɔmɔ mɛi ni edara yɛ mumɔŋ ní kɛ Biblia mli shishitoo mlai susuɔ nii ahe, mɛi ní “fɔ ni amɛfɔɔ feemɔ lɛ eha amɛhenumɔ nii lɛ ele ekpakpa kɛ efɔŋ mlikpamɔ.” (Hebribii 5:14) Nɔ ni he hiaa fe fɛɛ lɛ, eesumɔ ni suɔmɔ, ni ji suɔmɔ kɛha Nyɔŋmɔ kɛ naanyo gbɔmɔ lɛ akudɔ wɔ. (Kanemɔ Marko 12:30, 31) Gbɛ̀i srɔtoi babaoo yɛ ni wɔbaanyɛ wɔtsɔ nɔ wɔwo atadei ni wɔsaa wɔhe beni wɔkɛ shishitoo mlai nɛɛ tsuɔ nii lɛ. Anaa enɛ yɛ atadei fɛfɛji srɔtoisrɔtoi ni Yehowa webii ni yɔɔ miishɛɛ lɛ woɔ kɛyaa he fɛɛ he ni amɛbuaa amɛhe naa yɛ shikpɔŋ lɛ nɔ lɛ.\nWƆHIŊMƐII ANƆ NI WƆƆHA ‘ETSE’\n16. Mɛɛ srɔtofeemɔ yɔɔ je lɛŋ mumɔ lɛ kɛ Yesu tsɔɔmɔ lɛ teŋ, ni mɛɛ saji esa akɛ wɔbi wɔhe?\n16 Je lɛ mumɔ lɛ lakaa mɛi akpekpei abɔ ni enyɛɔ amɛnɔ, ni amɛdiɔ shika kɛ heloonaa nibii asɛɛ akɛ nɔ ni baaha amɛná miishɛɛ. Kɛlɛ, Yesu kɛɛ akɛ: “Jeee gbɔmɔ nii ni ená ni eteke nɔ lɛ mli ewala yɔɔ.” (Luka 12:15) Yesu etsɔɔɔ akɛ mɔ akaye ŋɔɔmɔ yɛ shihilɛ mli, shi moŋ eetsɔɔ akɛ mɛi ni ji “mumɔ lɛŋ ohiafoi lɛ [loo mɛi ni le akɛ Nyɔŋmɔ he miihia amɛ]” kɛ mɛi ni yaa nɔ amɛhaa amɛhiŋmɛii anɔ ‘tseɔ,’ ni tsɔɔ akɛ amɛkɛ amɛjwɛŋmɔ maa mumɔŋ nibii anɔ lɛ náa anɔkwa miishɛɛ yɛ shihilɛ mli. (Mateo 5:3; 6:22, 23) Bi ohe akɛ: ‘Ani miheɔ nɔ ni Yesu tsɔɔ lɛ miyeɔ lɛɛlɛŋ, loo “malemɔ tsɛ” lɛ náa minɔ hewalɛ? (Yohane 8:44) Mɛni miwiemɔi, otii ni mikɛmamɔ mihiɛ, nibii ni mikɛyeɔ klɛŋklɛŋ gbɛhe, kɛ bɔ ni mibaa mijeŋ mihaa lɛ haa anaa yɛ mihe?’—Luka 6:45; 21:34-36; 2 Yohane 6.\n17. Tsĩi sɛɛnamɔi ni mɛi ni haa amɛhiŋmɛii anɔ tseɔ lɛ anine shɛɔ nɔ lɛ ekomɛi atã.\n17 Yesu kɛɛ akɛ: “Abu nilee bem yɛ enitsumɔi lɛ anaa.” (Mateo 11:19, Ga Biblia Hee) Susumɔ sɛɛnamɔi ni mɛi ni yaa nɔ amɛhaa amɛhiŋmɛii anɔ tseɔ lɛ anine shɛɔ nɔ lɛ ekomɛi ahe okwɛ. Maŋtsɛyeli sɔɔmɔ nitsumɔ lɛ haa amɛtsui nyɔɔ amɛmli diɛŋtsɛ. (Mateo 11:29, 30) Amɛfeee yeyeeye yɛ gbɛ ni esaaa nɔ, ni no hewɔ lɛ amɛyeɔ amɛhe kɛjɛɔ jwɛŋmɔŋ kɛ henumɔŋ piŋmɔi babaoo ahe. (Kanemɔ 1 Timoteo 6:9, 10) Akɛni amɛmii shɛɔ shihilɛ mli hiamɔ nii ni amɛyɔɔ lɛ ahe hewɔ lɛ, amɛnáa be babaoo amɛhaa amɛweku lɛ kɛ nanemɛi Kristofoi. Enɛ haa amɛwɔ shɛɔ amɛnaa. (Jajelɔ 5:11) Akɛni amɛfeɔ mɛi ejurɔ bɔ ni amɛaanyɛ hewɔ lɛ, amɛnáa miishɛɛ babaoo ni jɛɔ nɔhamɔ mli baa lɛ eko. (Bɔfoi lɛ Asaji 20:35) Ni amɛyɛ ‘hiɛnɔkamɔ ní eteke nɔ,’ toiŋjɔlɛ kɛ miishɛɛ. (Romabii 15:13; Mateo 6:31, 32) Nɔ ko bɛ ni kɛ jɔɔmɔi nɛɛ yeɔ egbɔ!\nNYƐHIƐA “TAWUU NII LƐ FƐƐ MLI”\n18. Te Biblia lɛ wie wɔhenyɛlɔ lɛ, gbɛ̀i ni ekɛtsuɔ nii, kɛ mple ni wɔshiɔ lɛ he eha tɛŋŋ?\n18 Abuɔ mɛi ni yaa nɔ amɛhiɔ Nyɔŋmɔ suɔmɔ lɛ mli lɛ ahe kɛjɛɔ mɔdɛŋ ni Satan, mɔ ni sumɔɔɔ akɛ Kristofoi náa miishɛɛ kɛ naanɔ wala lɛ bɔɔ koni eha amɛkajá Nyɔŋmɔ lɛ he. (1 Petro 5:8) Paulo kɛɛ akɛ: “Jeee heloo kɛ lá wɔkɛna nɔmɔ lɛ, shi moŋ wɔkɛ onukpayelii kɛ hegbɛi kɛ je nɛŋ lumɛi ni yɔɔ benɛ be duŋ lɛ mli lɛ, kɛ mumɔi fɔji asafo ni yɔɔ ŋwɛiniiaŋ lɛ.” (Efesobii 6:12) Wiemɔ ni ji “nɔmɔ” ni akɛtsu nii lɛ tsɔɔ akɛ mɔ ni wɔkɛnɔɔ lɛ damɔ wɔhiɛ kpaakpa ni eteko ehe. Kɛfata he lɛ, wiemɔi ni ji “onukpayelii,” “hegbɛi,” kɛ “je nɛŋ lumɛi” ni akɛtsu nii lɛ tsɔɔ akɛ aje gbɛ ato tutuamɔi ni mumɔi fɔji lɛ kɛbaa wɔnɔ lɛ ahe gbɛjianɔ jogbaŋŋ.\n19. Tsɔɔmɔ Kristofoi amumɔŋ tawuu nii lɛ mli.\n19 Yɛ emuu ni wɔyeee kɛ wɔfatɔi lɛ fɛɛ sɛɛ lɛ, wɔbaanyɛ wɔye omanye. Yɛ mɛɛ gbɛ nɔ? Kɛtsɔ “Nyɔŋmɔ tawuu nii lɛ fɛɛ” mli ni wɔɔhiɛ lɛ nɔ. (Efesobii 6:13) Efesobii 6:14-18 lɛ wie wɔtawuu nii lɛ ahe akɛ: “No hewɔ lɛ nyɛdamɔa shi, ni nyɛkɛ anɔkwale afĩa nyɛhɛ, ni nyɛwoa jalɛ dama lɛ, ni nyɛkɛ hejɔlɛ sanekpakpa lɛ he saamɔ-kɛ-too awoa nyɛnaji; fɛɛ sɛɛ lɛ nyɛhiɛa hemɔkɛyeli tsɛ̃ŋ lɛ mli, nɔ̃ ni nyɛkɛaanyɛ mɔ fɔŋ lɛ gãimlibii ní tsoɔ lɛ fɛɛ nyɛgbe lɛ; ni walaheremɔ dadefai [loo hiɛnɔkamɔ] lɛ hu nyɛbua, kɛ mumɔŋ klante ni ji Nyɔŋmɔ wiemɔ lɛ; ni nyɛkɛ sɔlemɔ kɛ faikpamɔ fɛɛ asɔlea daa yɛ mumɔ mli.”\n20. Mɛɛ srɔtofeemɔ yɔɔ ta ni wɔwuɔ lɛ kɛ asraafoi anɔ̃ lɛ teŋ?\n20 Akɛni Nyɔŋmɔ ji mɔ ni kɛ mumɔŋ tawuu nii lɛ ha wɔ hewɔ lɛ, kɛ́ wɔhiɛ mli daa lɛ wɔnine enyɛŋ shi kɔkɔɔkɔ. Ákɛ mɛi ni tamɔɔɔ asraafoi ni hiɔ shi be kpalaŋŋ ni amɛwuuu ta lɛ, Kristofoi miiwu wala kɛ gbele ta ko ni baaya nɔ daa kɛyashi Nyɔŋmɔ aaakpata Satan je lɛ hiɛ ni ekɛ mumɔi fɔji fɛɛ awo bu kwɔŋkwɔŋ lɛ mli lɛ. (Kpojiemɔ 12:17; 20:1-3) No hewɔ lɛ, kɛ́ okɛ gbɔjɔmɔi loo akɔnɔi gbohii ko miishi mple lɛ onijiaŋ akaje wui, ejaakɛ ja wɔ fɛɛ ‘wɔgbala’ wɔhe mai dani wɔbaanyɛ wɔya nɔ wɔye Yehowa anɔkwa. (1 Korintobii 9:27) Hɛɛ, esa akɛ egba wɔnaa moŋ kɛ́ wɔkpa mple lɛ shii!\n21. Mɛɛ gbɛ pɛ nɔ wɔbaanyɛ wɔtsɔ wɔye omanye yɛ wɔmumɔŋ tawuu lɛ mli?\n21 Kɛfata he lɛ, wɔnyɛŋ wɔye omanye yɛ wɔhewalɛ naa. No hewɔ lɛ, Paulo kai wɔ akɛ ehe miihia ni wɔtsi wɔbɛŋkɛ Yehowa yɛ sɔlemɔ mli “daa yɛ mumɔ mli.” Yɛ nakai beaŋ nɔŋŋ lɛ, esa akɛ wɔbo Yehowa toi kɛtsɔ e-Wiemɔ lɛ kasemɔ kɛ wɔnyɛmimɛi ‘tabilɔi’ krokomɛi ni wɔkɛaabɔ be fɛɛ be ni wɔɔná hegbɛ lɛ nɔ, ejaakɛ jeee wɔ pɛ wɔwuɔ ta lɛ! (Filemon 2; Hebribii 10:24, 25) Jeee omanye pɛ mɛi ni yeɔ anɔkwa yɛ nibii nɛɛ fɛɛ amli lɛ baaye, shi moŋ amɛbaanyɛ amɛkɛ ekãa babaoo afã amɛhemɔkɛyeli lɛ he kɛ́ ate shi awo enɛ lɛ.\nSAAMƆ OHE OTO KƐFÃ OHEMƆKƐYELI LƐ HE\n22, 23. (a) Mɛni hewɔ esa akɛ wɔsaa wɔhe wɔto be fɛɛ be kɛfã wɔhemɔkɛyeli lɛ he, ni mɛɛ sanebimɔi esa akɛ wɔbi wɔhe? (b) Mɛɛ sane abaasusu he yɛ yitso ni nyiɛ sɛɛ lɛ mli?\n22 Yesu kɛɛ akɛ: ‘Akɛni nyɛjɛɛɛ je lɛŋ hewɔ je lɛ nyɛ̃ɔ nyɛ lɛ.’ (Yohane 15:19) No hewɔ lɛ, esa akɛ Kristofoi asaa amɛhe amɛto kɛfã amɛhemɔkɛyeli lɛ he yɛ bulɛ kɛ mlijɔlɛ mli. (Kanemɔ 1 Petro 3:15) Bi ohe akɛ: ‘Ani minuɔ nɔ hewɔ ni be komɛi lɛ Yehowa Odasefoi feɔ amɛnii yɛ gbɛ ni mɛi babaoo nyaaa he nɔ lɛ shishi? Kɛ́ ehe bahia ni makɔ gbɛ ni tamɔ nɛkɛ lɛ, ani miyiŋ tsɔɔ jogbaŋŋ akɛ nɔ ni Biblia lɛ kɛ tsulɔ kuu lɛ kɛɔ lɛ ji nɔ ni ja? (Mateo 24:45; Yohane 17:17) Ni kɛ́ ehe bahia ni mafee nɔ ni ja yɛ Yehowa hiɛ lɛ, ani mifee klalo akɛ mafee nakai ni miyɛ he miishɛɛ hu akɛ eeesoro mi yɛ je lɛ he?’—Lala 34:3; Mateo 10:32, 33.\n23 Shi bei pii lɛ, wɔkɛ shwelɛ ni wɔyɔɔ akɛ wɔtsi wɔhe kɛjɛ je lɛ he lɛ he kai ni yɔɔ nigii waa lɛ kpeɔ. Ákɛ nɔkwɛmɔnɔ lɛ, taakɛ atsĩ tã kɛtsɔ hiɛ lɛ, Abonsam bɔɔ mɔdɛŋ akɛ elaka Yehowa tsuji koni amɛkɛ je lɛ abɔ kɛtsɔ je lɛ hiɛtserɛjiemɔi anɔ. Te wɔɔfee tɛŋŋ wɔhala hiɛtserɛjiemɔ kpakpa ni baaha wɔná miishɛɛ ni eha wɔhenilee he atse lɛ? Abaasusu sane nɛɛ he yɛ yitso ni nyiɛ sɛɛ lɛ mli.\n^ kk. 3 Kɛjɛ afi 33 Ŋ.B. Pentekoste gbi lɛ nɔ kɛbaa nɛɛ lɛ, Kristo miisɔmɔ akɛ esɛɛnyiɛlɔi ni afɔ amɛ mu ni yɔɔ shikpɔŋ lɛ nɔ lɛ anɔ Maŋtsɛ. (Kolosebii 1:13) Awó Kristo “je nɛŋ maŋtsɛyeli” lɛ nɔ maŋtsɛ yɛ afi 1914. No hewɔ lɛ, Kristofoi ni afɔ amɛ mu lɛ sɔmɔɔ akɛ Mesia Maŋtsɛyeli lɛ najiaŋdamɔlɔi.—Kpojiemɔ 11:15.\n^ kk. 8 Kwɛmɔ Reasoning From the Scriptures lɛ baafa 389-393 ni Yehowa Odasefoi fee lɛ.\n^ kk. 65 Kwɛmɔ Saji Krokomɛi ni Fata He, ni yitso ji “Aflaŋaa Ŋamɔ, Oshikifɔɔ, kɛ Maŋ Sɔɔmɔ” lɛ.\nKwɛmɔ bɔ ni ehe hiaa waa ni wɔbo Yehowa toi ni wɔkɛ lɛ agba sane hu. Nikasemɔ nɛɛ baaye abua wɔ ni wɔna nɔ ni wɔbaanyɛ wɔfee koni Satan kɛ agbɛnɛ, sui gbohii ni yɔɔ wɔhe lɛ akagbala wɔjwɛŋmɔ kɛmiije Yehowa gbɛtsɔɔmɔi lɛ ahe.


Asaa Jeŋmaji lɛ Kɛhã “Yehowa Tsɔɔmɔ Lɛ” | Nikasemɔ\nKANEMƆ YƐ Afrikaans Blɔfo Cakchiquel (Central) Cambodia Dangme Ewe French Ga Garifuna Greenland Hmong (White) Italia Kikongo Kimbundu Kwangali Kwanyama Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Ngabere Nzema Portugal Quechua (Ancash) Quechua (Ayacucho) Sepedi Sesotho (Lesotho) Setswana Spania Swati Tahiti Tlapanec Totonac Tsonga Twi Umbundu Venda Xhosa Zulu\n“Prokɔnsɔl lɛ . . . [batsɔ] héyelilɔ, ejaakɛ Yehowa tsɔɔmɔ lɛ hã ehe jɔ̃ ehe.”—BƆFOI 13:12.\nMɛɛ gbɛ nɔ Roma Toiŋjɔlɛ lɛ hã efee mlɛo kɛhã Yesu kaselɔi lɛ akɛ amɛaashiɛ?\nMɛɛ gbɛ nɔ bɔ ni gbɛfãa fee mlɛo fioo lɛ ye ebua Kristofoi lɛ? Mɛɛ gbɛ nɔ Hela wiemɔ lɛ ye ebua amɛ?\nMɛɛ gbɛ nɔ Kristofoi lɛ ná Roma mla lɛ he sɛɛ? Mɛɛ gbɛ nɔ Kristofoi lɛ ná bɔ ni Yudafoi lɛ gbɛ amɛshwa lɛ he sɛɛ?\n1-3. Mɛɛ naagbai ahewɔ Yesu kaselɔi lɛ susu akɛ amɛnaŋ lɛ mlɛo akɛ amɛaashiɛ sane kpakpa lɛ yɛ “jeŋmaji lɛ fɛɛ” lɛ?\nYESU KRISTO kɛ nitsumɔ kpele ko wo esɛɛnyiɛlɔi lɛ adɛŋ. Efã amɛ ni amɛyafee “mɛi ni jɛ jeŋmaji lɛ fɛɛ mli lɛ kaselɔi.” Ehe bahia ni amɛshiɛ “Maŋtsɛyeli lɛ he sane kpakpa” lɛ amɛtsɔɔ mɛi “yɛ shikpɔŋ lɛ nɔ fɛɛ koni akɛye jeŋmaji lɛ fɛɛ odase.”—Mateo 24:14; 28:19.\n2 Yesu kaselɔi lɛ sumɔɔ lɛ, ni amɛsumɔɔ sane kpakpa lɛ hu. Shi ekolɛ amɛbi amɛhe akɛ, ‘Te wɔɔfee tɛŋŋ wɔtsu nitsumɔ ni Yesu kɛwo wɔdɛŋ lɛ?’ Ekolɛ amɛbi amɛhe sane nɛɛ yɛ yiŋtoi ni nyiɛ sɛɛ nɛɛ ahewɔ: Klɛŋklɛŋ kwraa lɛ, amɛyi faaa. Kɛfata he lɛ, amɛmiitsɔɔ mɛi akɛ Yesu ji Nyɔŋmɔ Bi, shi no mli lɛ agbe Yesu, ni mɛi le enɛ. Agbɛnɛ hu, mɛi babaoo na kaselɔi lɛ akɛ “mɛi ni leee woloŋ kɛ mɛi foji” komɛi kɛkɛ. (Bɔfoi 4:13) Yudafoi ajamɔŋ hiɛnyiɛlɔi lɛ ekase nii yɛ jamɔŋ skul srɔtoi lɛ amli, shi kaselɔi lɛ eyako skul srɔtoi nɛɛ eko. Ni sane ni amɛshiɛɔ lɛ kɛ Yudafoi akusumii ni jamɔŋ hiɛnyiɛlɔi lɛ kɛ afii ohai abɔ etsɔɔ mɛi lɛ kpãaa gbee. Akɛni abuuu kaselɔi lɛ yɛ Israel po hewɔ lɛ, ekolɛ amɛyasusu akɛ mɔ ko mɔ ko boŋ amɛ toi yɛ maji krokomɛi ni yɔɔ Roma Nɔyeli lɛ shishi lɛ amli.\n3 Yesu etsɔ hiɛ ebɔ ekaselɔi lɛ kɔkɔ akɛ abaanyɛ amɛ, abaawa amɛyi, ni abaagbe amɛteŋ mɛi komɛi. (Luka 21:16, 17) Ewie hu akɛ, amɛnanemɛi kɛ amɛwekumɛi baajie amɛ amɛhã, ni mɛi komɛi ni kɛɛ ekaselɔi ji amɛ lɛ baatsɔɔ amale tsɔɔmɔi. Agbɛnɛ hu, kaselɔi lɛ baashiɛ yɛ hei ni awuiyeli kɛ yiwalɛ ehe shi waa yɛ jɛmɛ. (Mateo 24:10-12) No hewɔ lɛ, te amɛbaafee tɛŋŋ amɛshiɛ kɛyashi “shikpɔŋ lɛ nɔ hei ni yɔɔ shɔŋŋshɔŋŋ lɛ”? (Bɔfoi 1:8) Ekolɛ naagbai nɛɛ fɛɛ ahewɔ kaselɔi lɛ susu akɛ ebaawa akɛ amɛaatsu nitsumɔ ni akɛwo amɛdɛŋ lɛ.\n4. Mɛni jɛ kaselɔi lɛ ashiɛmɔ nitsumɔ lɛ mli kɛba?\n4 Eyɛ mli akɛ kaselɔi lɛ le akɛ amɛnaŋ nitsumɔ lɛ mlɛo moŋ, shi amɛbo Yesu famɔ lɛ toi, ni amɛshiɛ yɛ Yerusalem, Samaria, kɛ maji krokomɛi po anɔ. Be ni Yesu hã amɛ famɔ lɛ sɛɛ aaafee afii 30 lɛ, no mli lɛ amɛshiɛ yɛ hei babaoo aahu akɛ bɔfo Paulo nyɛ ekɛɛ akɛ, amɛshiɛ “yɛ bɔɔ nii ní yɔɔ ŋwɛi shishi lɛ fɛɛ ateŋ.” Mɛi ni jɛ maji srɔtoi babaoo anɔ lɛ batsɔmɔ kaselɔi. (Kolosebii 1:6, 23) Akɛ nɔkwɛmɔnɔ lɛ, be ni Paulo yashiɛ yɛ Kipro ŋshɔkpɔ lɛ nɔ lɛ, prokɔnsɔl lɛ, loo Roma amralo ni kwɛɔ nakai kpokpaa lɛ nɔ lɛ po batsɔ kaselɔ, ejaakɛ “Yehowa tsɔɔmɔ lɛ hã ehe jɔ̃ ehe.”—Kanemɔ Bɔfoi 13:6-12.\nYesu wo ekaselɔi lɛ shi akɛ ekɛ amɛ baahi shi, ni mumɔ krɔŋkrɔŋ lɛ hu baaye abua amɛ ni amɛshiɛ\n5. (a) Mɛɛ shi Yesu wo ekaselɔi lɛ? (b) Mɛni yinɔsane wolo ko wie yɛ klɛŋklɛŋ afii 100 lɛ he?\n5 Kaselɔi lɛ le akɛ amɛnyɛŋ amɛshiɛ yɛ shikpɔŋ lɛ nɔ fɛɛ yɛ amɛ diɛŋtsɛ amɛnyɛmɔ naa. Shi amɛle hu akɛ Yesu ewo amɛ shi akɛ ekɛ amɛ baahi shi, ni mumɔ krɔŋkrɔŋ lɛ hu baaye abua amɛ. (Mateo 28:20) Eeenyɛ efee akɛ bɔ ni shihilɛ lɛ yɔɔ yɛ nakai beaŋ lɛ hu ye ebua kaselɔi lɛ. Yɛ anɔkwale mli lɛ, yinɔsane wolo ko tsɔɔ mli akɛ, eeenyɛ efee akɛ klɛŋklɛŋ afii 100 lɛ bafee be ni hi fe fɛɛ ni Kristofoi kɛbɔi shiɛmɔ, ni akɛ sɛɛ mli lɛ, Kristofoi nu he akɛ Nyɔŋmɔ ji mɔ ni saa gbɛ lɛ ehã amɛ.\n6. (a) Mɛni he wɔbaasusu yɛ nikasemɔ nɛɛ mli? (b) Mɛni he wɔbaasusu yɛ nikasemɔ ni nyiɛ sɛɛ lɛ mli?\n6 Ani Yehowa ji mɔ ni tsake je lɛŋ shihilɛ yɛ klɛŋklɛŋ afii 100 lɛ mli bɔ ni afee ni Kristofoi lɛ anyɛ ashiɛ? Biblia lɛ etsɔɔɔ. Nɔ pɛ ni wɔle ji akɛ, no mli lɛ Yehowa miitao ni ewebii lɛ ashiɛ sane kpakpa lɛ, ni Satan eyanyɛɛɛ amɛnaa etsĩ. Yɛ nikasemɔ nɛɛ mli lɛ, wɔbaasusu nibii komɛi ni eeenyɛ efee akɛ no hã efee mlɛo fioo kɛhã kaselɔi lɛ akɛ amɛaashiɛ yɛ klɛŋklɛŋ afii 100 lɛ mli lɛ ahe. Yɛ nikasemɔ ni nyiɛ sɛɛ lɛ mli lɛ, wɔbaakwɛ nibii komɛi ni eye ebua wɔ yɛ wɔbei nɛɛ amli ni wɔnyɛ wɔshiɛ sane kpakpa lɛ yɛ jeŋ fɛɛ.\nROMA TOIŊJƆLƐ LƐ\n7. Mɛni ji Roma Toiŋjɔlɛ lɛ? Ni mɛni wolo ko wie yɛ be nɛɛ he ni hãa anaa akɛ esoro be nɛɛ yɛ bei krokomɛi ahe?\n7 Yɛ klɛŋklɛŋ afii 100 lɛ mli lɛ, be ko bashɛ ni aná toiŋjɔlɛ yɛ maji ni yɔɔ Roma Nɔyeli lɛ shishi lɛ amli, ni enɛ hã efee mlɛo kɛhã kaselɔi lɛ akɛ amɛaashiɛ. Nɛkɛ be nɛɛ ji be ni atsɛɔ lɛ Roma Toiŋjɔlɛ lɛ, loo Pax Romana yɛ Latin mli lɛ. Be nɛɛ mli lɛ, Roma nɔyeli lɛ hãaa mɛi ni tseɔ atua lɛ hiɛ kwraa. Yesu gba akɛ abaawu tai. (Mateo 24:6) Ni lɛɛlɛŋ Romabii lɛ bakpata Yerusalem hiɛ yɛ afi 70, ni amɛwu tai bibii hu yɛ amɛnɔyeli lɛ husui lɛ anaa. Shi yɛ nɔyeli lɛ mli hei babaoo lɛ, no mli lɛ toiŋjɔlɛ yɛ, ni enɛ hã kaselɔi lɛ nyɛ amɛfã gbɛ ni amɛyashiɛ. Toiŋjɔlɛ be nɛɛ he aaafee afii 200. Wolo ko wie akɛ, yɛ adesai ayinɔsane mli fɛɛ lɛ, mɛi pii nako toiŋjɔlɛ be kplaŋŋ nakai dã.\n8. Mɛɛ gbɛ nɔ Roma Toiŋjɔlɛ lɛ ye ebua kaselɔi lɛ?\n8 Be ni Kristo ba lɛ sɛɛ aaafee afii 250 lɛ, nilelɔ ko ni atsɛɔ lɛ Origen lɛ ŋma toiŋjɔlɛ be nɛɛ he sane. Eŋma akɛ, akɛni Romabii lɛ ye maji babaoo anɔ hewɔ lɛ, ebaafee mlɛo kɛhã kaselɔi lɛ akɛ amɛaashiɛ yɛ maji nɛɛ fɛɛ amli. Mɛi wuuu tai kɛfãaa amɛmaji ahe, moŋ lɛ amɛhi shi yɛ toiŋjɔlɛ mli yɛ amɛkrowai amli. No hewɔ lɛ, Origen nu he akɛ enɛ hewɔ mɛi babaoo bo suɔmɔ kɛ toiŋjɔlɛ he sane ni kaselɔi lɛ shiɛ lɛ toi lɛ. Eyɛ mli akɛ awa kaselɔi lɛ ayi moŋ, shi amɛkɛ toiŋjɔlɛ be nɛɛ tsu nii jogbaŋŋ, ni amɛshiɛ sane kpakpa lɛ yɛ he fɛɛ he.—Kanemɔ Romabii 12:18-21.\nGBƐFÃA BAFEE MLƐO FIOO\n9, 10. Mɛɛ nibii komɛi hã gbɛfãa fee mlɛo fioo kɛhã kaselɔi lɛ?\n9 Romabii lɛ gbala gbɛjegbɛi ní kɛlɛ shɛɔ kilomitai 80,000 kɛ sɛɛ, bɔ ni afee ni mɛi anyɛ afã gbɛ kɛjɛ maji ni amɛyeɔ nɔ lɛ ekome mli kɛya ekroko mli. Roma asraafoi ni he wala lɛ nyɛɔ amɛfãa gbɛ oya kɛtsɔɔ gbɛjegbɛi nɛɛ anɔ kɛyaa maji ni abatutua loo maji ni aafee basabasa yɛ jɛmɛ lɛ amli, ni amɛyatsuɔ shihilɛ lɛ he nii. Kristofoi tsɔmɔ gbɛjegbɛi nɛɛ nɔŋŋ anɔ be ni amɛfãa gbɛ kɛtsɔmɔɔ kooi, shiaŋai, kɛ gɔji anɔ koni amɛyashiɛ sane kpakpa lɛ yɛ hei babaoo lɛ.\nGbɛjegbɛi ni Romabii lɛ gbala lɛ hã efee mlɛo kɛhã kaselɔi lɛ akɛ amɛaashiɛ yɛ hei babaoo\n10 Yɛ gbɛjegbɛi nɛɛ asɛɛ lɛ, Romabii lɛ kɛ lɛji hu fã gbɛ. Amɛfã gbɛ kɛtsɔ faai, nujɔi, kɛ ŋshɔ hiɛ kɛtee lɛjiadaamɔhei srɔtoi yɛ Roma Nɔyeli lɛ mli fɛɛ. Anɔkwa, Romabii lɛ nyɛ amɛtsɔ hei fe 900 yɛ ŋshɔ lɛ hiɛ kɛtee maji krokomɛi anɔ. No hewɔ lɛ, Kristofoi lɛ hu nyɛ amɛkɛ lɛji fã gbɛ kɛtee hei babaoo, ní ebiii ni amɛná mla naa woji tamɔ paspɔt dã. Agbɛnɛ hu, ojotswalɔi ayi faaa yɛ gbɛjegbɛi lɛ anɔ, ejaakɛ amɛle akɛ kɛ́ Romabii lɛ mɔ amɛ lɛ, amɛbaagbala amɛtoi waa. Ni akɛni Roma asraafoi ameelei babaoo nyiɛ ŋshɔ lɛ hiɛ be fɛɛ be hewɔ lɛ, mɛi ni kɛ lɛji fãa gbɛ lɛ sheee ŋshɔ hiɛ ojotswalɔi gbeyei. Eyɛ mli akɛ Biblia lɛ kɛɔ akɛ Paulo kɛ lɛji yasha shi, ni bei komɛi lɛ ekɛ osharai kpe yɛ ŋshɔ hiɛ moŋ, shi ewieee akɛ ŋshɔ hiɛ ojotswalɔi tutua lɛ. Enɛ hãa wɔnaa akɛ, no mli lɛ ebɛ gbeyei tsɔ akɛ aaafã gbɛ kɛtsɔ gbɛjegbɛi anɔ loo ŋshɔ hiɛ.—2 Korintobii 11:25, 26.\nHELA WIEMƆ LƐ\nEwaaa akɛ aaatao ŋmalɛi yɛ kodɛs lɛ mli (Kwɛmɔ kuku 12)\n11. Mɛni hewɔ kaselɔi lɛ kɛ Hela wiemɔ lɛ tsu nii lɛ?\n11 Hela maŋtsɛ Alexander Kpeteŋkpele lɛ ye maji pii anɔ dani amɛbaje Roma Nɔyeli lɛ shishi. Enɛ hewɔ lɛ, mɛi ni yɔɔ maji nɛɛ anɔ lɛ kase Hela wiemɔ lɛ henɔ ko ni atsɛɔ lɛ Koine lɛ. Enɛ hã kaselɔi lɛ nyɛ amɛshiɛ amɛtsɔɔ mɛi yɛ wiemɔ nɛɛ mli. Amɛnyɛ amɛtsɛ ŋmalɛi ayisɛɛ kɛjɛ Hebri Ŋmalɛi lɛ amli po, ejaakɛ no mli lɛ atsɔɔ shishi kɛtee Hela mli. Atsɛɔ shishitsɔɔmɔ nɛɛ Septuagint, ni Yudafoi ni yɔɔ Egipt lɛ ji mɛi ni tsɔɔ shishi. No mli lɛ, mɛi babaoo le shishitsɔɔmɔ nɛɛ. Aŋma Biblia mli woji ni aŋmala yɛ klɛŋklɛŋ afii 100 lɛ mli lɛ babaoo yɛ Hela mli. Etamɔ nɔ ni Helabii lɛ yɛ gbɛ́i kɛhã nɔ fɛɛ nɔ. Enɛ hã efee mlɛo akɛ aaagbala Biblia mli anɔkwalei ni mli kwɔlɔ lɛ amli yɛ Hela mli. Hela wiemɔ lɛ ye ebua asafoi lɛ ni amɛnyɛ amɛkɛ amɛhe shara ni amɛfee ekome.\n12. (a) Mɛni ji kodɛs lɛ? Ni mɛni hewɔ ehi fe wolokpoi lɛ? (b) Mɛɛ be Kristofoi babaoo kɛ kodɛs lɛ bɔi nitsumɔ?\n12 Be ni Kristofoi ni hi shi yɛ klɛŋklɛŋ afii 100 lɛ mli lɛ tsɔɔ mɛi Biblia lɛ, no mli lɛ mɛni nɔ aŋma yɛ? Shishijee mli lɛ, aŋma yɛ wolokpoi anɔ. Shi wolokpoi nɛɛ ahiɛmɔ kɛ gbelemɔ bɛ mlɛo. Be fɛɛ be kɛ́ Kristofonyo ko miitao ekane ŋmalɛ ko lɛ, esa akɛ efɛne wolokpo lɛ aahu kɛyashi he ni ŋmalɛ lɛ yɔɔ, koni kɛ́ ekane egbe naa lɛ, esaa ekota ekoŋŋ. Kɛfata he lɛ, wolokpoi lɛ ahiɛgbɛ pɛ afɔɔ niŋmaa yɛ. Mateo Sanekpakpa lɛ pɛ he wolokpo muu kome. Shi sɛɛ mli lɛ, mɛi kɛ wolo henɔ ko ni atsɛɔ lɛ kodɛs lɛ bɔi nitsumɔ. Kodɛs lɛ tamɔ woji ni wɔhiɛ ŋmɛnɛŋmɛnɛ lɛ nɔŋŋ, ni no hewɔ lɛ, kɛ́ ootao ŋmalɛ ko yɛ mli lɛ, ewaaa. Yinɔsaneŋmalɔi kɛɔ akɛ, Kristofoi lɛ kɛ kodɛs lɛ bɔi nitsumɔ oya, ni be ni shɛɔ afi 101 lɛ, amɛteŋ mɛi babaoo hiɛ eko.\nROMA MLA LƐ\n13, 14. (a) Mɛɛ gbɛ nɔ Romanyo ni Paulo ji lɛ bu ehe? (b) Mɛɛ gbɛ nɔ Kristofoi lɛ ná Roma mla lɛ he sɛɛ?\n13 Kristofoi ni hi shi yɛ klɛŋklɛŋ afii 100 lɛ mli lɛ ná Roma mla lɛ he sɛɛ. Akɛ nɔkwɛmɔnɔ lɛ, Paulo ji Romanyo, ni kɛ́ efã gbɛ po lɛ, bei pii lɛ mla lɛ buɔ ehe. Be ni Roma asraafoi lɛ mɔ lɛ yɛ Yerusalem ni kulɛ amɛyaagwao lɛ lɛ, ekɛɛ amɛ akɛ Romanyo ji lɛ. Ekai tatsɛ lɛ akɛ esaaa akɛ ayiɔ Romanyo ni abuko lɛ fɔ. No hewɔ lɛ, “hii ni miiba amɛbapiŋ lɛ kɛtao eyitsoŋ lɛ gbala amɛhe shi kɛje ehe; ni akɛni tatsɛ lɛ yɔse akɛ Romanyo ji lɛ ni kɛ̃lɛ ehã awo lɛ kɔsɔŋkɔsɔi hewɔ lɛ, eshe gbeyei.”—Bɔfoi 22:25-29.\nKristofoi lɛ tsɔ Roma mla lɛ nɔ ‘amɛfã’ hegbɛ ni amɛyɔɔ akɛ amɛshiɛɔ lɛ he, ni ‘amɛma nɔ mi’\n14 Be ni Paulo yɔɔ Filipi lɛ, akɛ lɛ ye jogbaŋŋ, ejaakɛ Romanyo ji lɛ. (Bɔfoi 16:35-40) Ni be ni asafoku ko ka akɛ amɛbaaye Kristofoi komɛi awui yɛ Efeso lɛ, amralo lɛ jɔɔ mɛi lɛ atsui he, ni ehã amɛle akɛ amɛmiiku Roma mla mli. (Bɔfoi 19:35-41) Sɛɛ mli be ni Paulo yɔɔ Kaisarea lɛ, ebi ni akɛ esane ayahã Kaisare, ejaakɛ yɛ Roma mla lɛ naa lɛ eyɛ hegbɛ akɛ efeɔ nakai. Enɛ hã enyɛ efã sane kpakpa lɛ he yɛ Kaisare hiɛ. (Bɔfoi 25:8-12) No hewɔ lɛ, Kristofoi kɛ Roma mla lɛ tsu nii ‘kɛfã’ hegbɛ ni amɛyɔɔ akɛ amɛshiɛɔ lɛ he, ni ‘amɛma nɔ mi.’—Filipibii 1:7.\nYUDAFOI LƐ GBƐ AMƐSHWA HEI BABAOO\n15. Mɛɛ maji srɔtoi anɔ Yudafoi lɛ hi yɛ klɛŋklɛŋ afii 100 lɛ mli?\n15 Eeenyɛ efee akɛ nɔ kroko hu ye ebua Kristofoi ni hi shi yɛ klɛŋklɛŋ afii 100 lɛ mli lɛ ni amɛnyɛ amɛshiɛ yɛ shikpɔŋ lɛ nɔ fɛɛ. No mli lɛ, Yudafoi yɛ maji babaoo amli, jeee Israel pɛ. Te eba lɛ tɛŋŋ? Afii ohai komɛi ni tsɔ hiɛ lɛ, aŋɔ Yudafoi lɛ nom kɛtee Asiria, ni sɛɛ mli lɛ, aŋɔ Yudafoi krokomɛi hu nom kɛtee Babilon. Be ni Persiabii lɛ yeɔ Babilon nɔ lɛ, no mli lɛ Yudafoi yɛ maji ni yɔɔ Persia Nɔyeli lɛ shishi lɛ fɛɛ amli. (Ester 9:30) Be ni Yesu ba shikpɔŋ lɛ nɔ yɛ klɛŋklɛŋ afii 100 lɛ mli lɛ, no mli lɛ Yudafoi yɛ maji ni Roma Nɔyeli lɛ yeɔ nɔ lɛ fɛɛ amli. Maji nɛɛ ekomɛi ji, Hela, Mesopotamia (Iraq), Asia Bibioo (Turkey), kɛ agbɛnɛ hu Ejipt, kɛ maji krokomɛi ni yɔɔ Afrika Kooyigbɛ lɛ. Abuɔ akɔntaa akɛ mɛi akpekpei 60 ni hi Roma Nɔyeli lɛ shishi lɛ ateŋ mɛi ni fa fe akpekpei 4 ji Yudafoi. Eyɛ mli akɛ Yudafoi lɛ gbɛ amɛshwa hei babaoo moŋ, shi amɛkwaaa amɛjamɔ lɛ.—Mateo 23:15.\n16, 17. (a) Mɛɛ gbɛ nɔ mɛi ni jeee Yudafoi lɛ ná gbɛ ni Yudafoi lɛ gbɛ amɛshwa maji babaoo anɔ lɛ he sɛɛ? (b) Mɛɛ gbɛi anɔ Kristofoi lɛ kase bɔ ni Yudafoi lɛ jáa Nyɔŋmɔ amɛhãa lɛ?\n16 Akɛni Yudafoi lɛ yɛ maji babaoo anɔ hewɔ lɛ, mɛi pii ni jeee Yudafoi lɛ bale Hebri Ŋmalɛi lɛ kɛ Yudafoi lɛ ahemɔkɛyelii lɛ ahe nɔ ko. Akɛ nɔkwɛmɔnɔ lɛ, amɛná amɛle akɛ anɔkwa Nyɔŋmɔ kome pɛ yɔɔ, ni esa akɛ mɛi ni sɔmɔɔ lɛ lɛ aye emlai lɛ anɔ. Amɛná amɛle hu akɛ Hebri Ŋmalɛi lɛ jɛ Nyɔŋmɔ ŋɔɔ, ni gbalɛi babaoo yɛ mli ni kɔɔ Mesia lɛ he. (Luka 24:44) Enɛ hewɔ lɛ, be ni Kristofoi lɛ shiɛɔ sane kpakpa lɛ, no mli lɛ Yudafoi kɛ mɛi ni jeee Yudafoi fɛɛ le nibii ni amɛshiɛɔ lɛ ekomɛi ahe sane momo. Paulo tao mɛi ni baabo sane kpakpa ni eshiɛɔ lɛ toi. No hewɔ lɛ, nɔ ni efɔɔ feemɔ ji, eyaa kpeehei lɛ, ni ji he ni Yudafoi lɛ jáa Nyɔŋmɔ yɛ lɛ, ni ekɛ amɛ yasusuɔ nii ahe kɛjɛɔ Ŋmalɛi lɛ amli.—Kanemɔ Bɔfoi 17:1, 2.\n17 Yudafoi lɛ kpe daa kɛjá Nyɔŋmɔ yɛ amɛkpeehei lɛ loo agbo naa. Amɛlá, amɛsɔle, ni amɛsusu Ŋmalɛi lɛ ahe. Kristofoi ni hi shi klɛŋklɛŋ afii 100 lɛ mli lɛ nyiɛ amɛnɔkwɛmɔnɔ lɛ sɛɛ, ni ŋmɛnɛ lɛ, wɔfeɔ nakai nɔŋŋ yɛ wɔsafoi lɛ amli.\nYEHOWA YE EBUA AMƐ NI AMƐSHIƐ\n18, 19. (a) Bɔ ni shihilɛ lɛ yɔɔ yɛ klɛŋklɛŋ afii 100 lɛ mli lɛ ye ebua Kristofoi ni amɛnyɛ amɛfee mɛni? (b) Te nikasemɔ nɛɛ hãa onaa Yehowa tɛŋŋ?\n18 Klɛŋklɛŋ afii 100 lɛ ji be ko ni sa kadimɔ waa yɛ yinɔsane mli. Roma Toiŋjɔlɛ lɛ, Hela wiemɔ lɛ, bɔ ni Roma mla lɛ bu mɛi ahe, bɔ ni gbɛfãa bafee mlɛo fioo, kɛ bɔ ni mɛi ni yɔɔ maji babaoo anɔ lɛ bale Yudafoi lɛ kɛ Hebri Ŋmalɛi lɛ he sane lɛ, ye ebua Kristofoi lɛ ní amɛnyɛ amɛya nɔ amɛtsu nitsumɔ ni Nyɔŋmɔ kɛwo amɛdɛŋ lɛ.\n19 Aaafee afii 400 dani Yesu baaba shikpɔŋ lɛ nɔ lɛ, Hela nilelɔ ko ni atsɛɔ lɛ Plato lɛ wie akɛ, ewa waa akɛ mɛi aaale Bɔlɔ lɛ, ni akɛ anyɛŋ awie ehe sane atsɔɔ mɛi fɛɛ ni yɔɔ je lɛ mli. Shi Yesu wie akɛ: “Nibii ni gbɔmɛi nyɛŋ afee lɛ, Nyɔŋmɔ lɛ enyɛɔ efeɔ.” (Luka 18:27) Eyɛ faŋŋ akɛ, Yehowa eye ebua etsuji ni amɛnyɛ amɛshiɛ sane kpakpa lɛ. Eesumɔ ni “jeŋmaji lɛ fɛɛ” anu sane kpakpa lɛ ni amɛbale lɛ. (Mateo 28:19) Nikasemɔ ni nyiɛ sɛɛ lɛ baahã wɔle bɔ ni afeɔ ashiɛɔ sane kpakpa lɛ ŋmɛnɛ yɛ je lɛŋ fɛɛ.\nRoma Nɔyeli lɛ: Maji fɛɛ ni Romabii lɛ ye nɔ lɛ. Romabii lɛ ye maji babaoo ni bɔle Roma lɛ anɔ. Be ni be shwie mli lɛ, amɛye maji ni bɔle Mediteranea Ŋshɔ lɛ kɛ Britania po nɔ\nPax Romana: Eji Latin wiemɔ ko ni shishi ji “Roma Toiŋjɔlɛ.” Be ko bashɛ ni aná toiŋjɔlɛ yɛ Roma Nɔyeli lɛ mli. Awuuu tai babaoo yɛ maji ni amɛyeɔ nɔ lɛ anɔ aaafee afii 200 sɔŋŋ


Wala Shihilɛ He Sane: Mitsɛ Ŋmɛɛ Mi—Shi Miná Tsɛ Kroko | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Armenia Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombia Mumuii Awiemɔ Croatia Czech Denmark Drehu Dutch Efik Estonia Ewe Fiji Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korea Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mexico Mumuii Awiemɔ Ndebele Ndonga Nepali Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Peru Mumuii Awiemɔ Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tshiluba Tshwa Tsonga Turkey Tuvalu Twi Tzotzil Ukrain Umbundu Urdu Uzbek Venda Vietnam Wallis Waray-Waray Wolaita Xhosa Yoruba Zulu\nMɔ ni gba ji Gerrit Lösch\nAFƆ mitsɛ yɛ Graz yɛ Austria yɛ afi 1899, no hewɔ lɛ be ni awuɔ Jeŋ Ta I lɛ, eji oblanyo. Be ni Jeŋ Ta II lɛ fɛ yɛ afi 1939 lɛ, atsɛ lɛ afata Germany asraafoi lɛ ahe. Agbe lɛ yɛ afi 1943 be ni amɛwuɔ ta yɛ Russia lɛ. Mɔbɔ sane ji akɛ, miye aaafee afii enyɔ pɛ be ni mitsɛ gbo lɛ. Enɛ hewɔ lɛ, mináaa male lɛ jogbaŋŋ. Be ni mibɔi skulyaa lɛ, akɛni minanemɛi skulbii krokomɛi lɛ yɛ tsɛ ni mi lɛ mibɛ eko hewɔ lɛ, edɔɔ mi waa. Sɛɛ mli be ni mibatsɔ oblanyo lɛ, mitsui nyɔ mimli waa be ni mikase wɔ-Tsɛ ni yɔɔ ŋwɛi ni nyɛŋ agbo lɛ he nii lɛ.\nMIKƐ MIHE YADƆMƆ BOY SCOUTS LƐ\nBe ni miji gbekɛ\nBe ni miye afii kpawo lɛ, mikɛ mihe yadɔmɔ Boy Scouts. Boy Scouts lɛ ji kuu ko ni Britain asraafonyonukpa ko ni atsɛɔ lɛ Robert Stephenson Smyth Baden-Powell lɛ to shishi yɛ Great Britain yɛ afi 1908, ni kuu nɛɛ yɛ jeŋ fɛɛ. Yɛ afi 1916 lɛ, eto Wolf Cubs (loo Cub Scouts) lɛ shishi yɛ Boy Scouts lɛ mli kɛhã gbekɛbii hii ni eye aaafee afii 7 kɛmiimɔ afii 11.\nMinyaa kampiŋ ni wɔyaa yɛ akrowai amli yɛ otsii anaagbee lɛ he waa. Kɛ́ wɔtee lɛ, wɔwɔɔ bui amli, wɔwoɔ atade pɔtɛɛ ko, ni wɔyiɔ mi ni wɔkɛshiɔ akoŋ. Nɔ ni minyaa he waa ji sharamɔ ni wɔkɛ Scouts kui krokomɛi lɛ sharaa lɛ. Kɛ́ shɛ gbɛkɛ lɛ, wɔwereɔ la ni wɔláa loo wɔshwɛɔ yɛ ŋa lɛ nɔ. Wɔkase adebɔɔ nibii ahe nii babaoo, ni enɛ hã minya wɔ-Bɔlɔ lɛ ninenaa nitsumɔi lɛ ahe waa.\nAwoɔ Boy Scouts mli bii lɛ hewalɛ ni amɛfee nɔ kpakpa ko gbi fɛɛ gbi. Ni kɛ́ wɔkɛ wɔhe kpe lɛ, bɔ ni wɔŋaa wɔhe ji, “Feemɔ Klalo Be Fɛɛ Be.” Ŋamɔ nɛɛ ŋɔɔ minaa waa. Wɔyɛ gbekɛbii hii ni fa fe oha yɛ wɔkuu lɛ mli, emli fã ji Katolikbii, ni fã hu ji Protɛstantbii, mɔ kome pɛ ji Buddhanyo.\nKɛjɛ afi 1920 lɛ, kɛ́ eyɛ mli aahu lɛ, Scouts kui srɔtoi ni yɔɔ jeŋ fɛɛ lɛ feɔ majimaji ateŋ kpee. Bei pii lɛ, miyaa kpeei nɛɛ eko. Yɛ August 1951 lɛ, mitee nɔ ni afee yɛ Bad Ischl yɛ Austria lɛ, ni yɛ August 1957 lɛ, mitee ekroko ni afee yɛ he ko ni bɛŋkɛ Birmingham yɛ England lɛ, ní kuu lɛ mli bii aaafee 33,000 ni jɛ maji 85 nɔ lɛ ba lɛ eko lɛ. Agbɛnɛ hu, mɛi aaafee 750,000 basara wɔ yɛ kpee nɛɛ shishi, ni amɛteŋ mɔ kome ji, Maŋnyɛ Elizabeth ni jɛ England lɛ. Kuu nɛɛ ni mikɛ mihe yadɔmɔ lɛ hã minu he akɛ mifata jeŋ muu fɛɛ nyɛmimɛi akuu ko he. Shi no mli lɛ, mileee kwraa akɛ etsɛŋ ni mikɛ mihe baabadɔmɔ jeŋ muu fɛɛ nyɛmimɛi akuu ko ni fe no, ní emli bii lɛ sumɔɔ Nyɔŋmɔ lɛ he.\nBE NI MI KƐ YEHOWA ODASEFONYO KO KPE KLƐŊKLƐŊ KWRAA\nRudi Tschiggerl, ni ji mɔ ni mikɛtsu nii yɛ gbɔiatoohe lɛ, ji mɔ klɛŋklɛŋ ni ye mi odase\nYɛ April 1958 mli lɛ, no mli lɛ eshwɛ fioo ni magbe nitsumɔ ni mikaseɔ yɛ Grand Hotel Wiesler yɛ Graz yɛ Austria, akɛ mɔ ko ni ŋmɛɔ mɛi okpɔlɔ yɛ niyelihe lɛ naa. No mli lɛ, oblanyo ko ni mikɛtsuɔ nii ni atsɛɔ lɛ Rudolf Tschiggerl lɛ yeɔ mi odase fiofio. Nakai beaŋ lɛ, minuko anɔkwale lɛ he nɔ ko dã. Ekɛɛ mi akɛ Triniti tsɔɔmɔ lɛ jeee Biblia mli tsɔɔmɔ. Shi mikɛ lɛ je ŋwane akɛ nɔ ni ewieɔ lɛ jeee anɔkwale, shi Triniti tsɔɔmɔ lɛ yɛ Biblia lɛ mli. Misumɔɔ esane waa, no hewɔ lɛ, mika akɛ makɔne eyiŋ koni eku sɛɛ kɛba Katolik jamɔ lɛ mli.\nRudolf, ni bei pii lɛ mitsɛɔ lɛ Rudi lɛ bahã mi Biblia. Shi mikɛɛ lɛ akɛ misumɔɔɔ Biblia ko akɛ ja Katolik Biblia. No hewɔ lɛ, ebahã mi no eko, shi be ni mibɔi kanemɔ lɛ, mina akɛ ekɛ dɛhiɛmɔ wolo ko ni Watchtower Society lɛ kala lɛ ehɔ mli. Minyaaa enɛ he kwraa, ejaakɛ misusu akɛ mɛi ni kala lɛ baanyɛ atsɔmɔ Biblia mli wiemɔi lɛ kɛfi amɛsusumɔi lɛ asɛɛ. Kɛ̃lɛ, miisumɔ ni eya nɔ ekɛmi asusu Biblia mli saji ahe. Rudi kɛ hiɛshikamɔ tsu nii ni ehãaa mi wolo loo woji tɛtrɛbii lɛ eko dɔŋŋ. Wɔtee nɔ wɔgba Biblia mli saji fiofio aaafee nyɔji etɛ, ni bei komɛi lɛ wɔgbaa sane lɛ kɛyashiɔ jenamɔ yi waa.\nBe ni migbe nɔ ni mikaseɔ yɛ gbɔiatoohe ni yɔɔ wɔmaŋ lɛ mli yɛ Graz lɛ naa lɛ, minyɛ yabi skul ehã mi yɛ skul ko ni atsɔɔ bɔ ni akwɛɔ gbɔiatoohe nɔ. No hewɔ lɛ, mifã kɛtee Bad Hofgastein, ni ji maŋ ko ni yɔɔ jɔɔ ko mli yɛ he ni skul lɛ yɔɔ lɛ. Skul nɛɛ kɛ Grand Hotel ni yɔɔ Bad Hofgastein lɛ yɛ tsakpaa, no hewɔ lɛ bei komɛi lɛ miyatsuɔ nii yɛ jɛmɛ koni mikɛná hesai komɛi mafata nɔ ni atsɔɔ mi yɛ skul lɛ he.\nNYƐMIMƐI YEI ENYƆ NI JI MAŊSƐƐ SƆƆLƆI BASARA MI\nIlse Unterdörfer kɛ Elfriede Löhr kɛ mi bɔi Biblia lɛ kasemɔ yɛ afi 1958\nRudi kɛ he ni mitee lɛ adrɛs hã nitsumɔhe nine ni yɔɔ Vienna lɛ, ni nitsumɔhe nine lɛ hu kɛhã nyɛmimɛi yei enyɔ komɛi ni ji maŋsɛɛ sɔɔlɔi ni atsɛɔ amɛ Ilse Unterdörfer kɛ Elfriede Löhr lɛ. * Gbi ko lɛ, mɔ ni hereɔ mɛi yɛ gbɔiatoohe lɛ tswa mi akɛ yei enyɔ komɛi ta kar mli yɛ agbo lɛ naa ní miitao amɛkɛ mi awie. Akɛni mikpaaa mɛi komɛi gbɛ hewɔ lɛ, mihiɛ fee mi yaa fioo. Shi mitee miyakwɛ akɛ namɛi ni. Sɛɛ mli lɛ, miná mile akɛ, be ni atsĩ nyɛmimɛi lɛ anaa yɛ Nazi nɔyeli lɛ shishi yɛ Germany lɛ, amɛfata Odasefoi ni kɛ woji yahãa nyɛmimɛi lɛ dani Jeŋ Ta II lɛ je shishi lɛ ahe. Dani ta lɛ baaje shishi po lɛ, Germany polisifoi ni tsuɔ nii yɛ teemɔŋ ni atsɛɔ amɛ Gestapo lɛ mɔmɔ amɛ, ni amɛkɛ amɛ tee Lichtenburg nsara lɛŋ. Ni be ni ta lɛ yaa nɔ lɛ, ajie amɛ kɛjɛ jɛi kɛtee Ravensbrück nsara ni bɛŋkɛ Berlin lɛ mli.\nAkɛni nyɛmimɛi yei lɛ kɛ mimami baafee tipɛŋ hewɔ lɛ, mijie bulɛ kpo mitsɔɔ amɛ. Ni no hewɔ lɛ, mikaaa akɛ mikɛ amɛ baagba sane kakadaŋŋ ni mafite amɛbe, koni sɛɛ mli lɛ makɛɛ amɛ akɛ minyaaa he. No hewɔ lɛ, mikɛɛ amɛ ní amɛbahã mi ŋmalɛi ni tsɔɔ akɛ Katolik tsɔɔmɔ akɛ bɔfo Petro ji klɛŋklɛŋ paapa, ni akɛ, lɛ ehãa paapai krokomɛi lɛ fɛɛ hegbɛ lɛ ejaaa. Ale tsɔɔmɔ nɛɛ akɛ bɔfoi lɛ asɛɛyelɔi tsɔɔmɔ lɛ. Mikɛɛ amɛ akɛ, mikɛ wɔsɔfo lɛ baasusu nakai ŋmalɛi lɛ ahe. Miyasusu akɛ kɛ́ mifee enɛ lɛ, no baahã mana anɔkwale lɛ.\nMIKASE MƆ TUUNTU NI JI TSƐ KRƆŊKRƆŊ NI YƆƆ ŊWƐI LƐ HE NII\nRoma Katolik jamɔ lɛ kɛ bɔfoi lɛ asɛɛyelɔi tsɔɔmɔ lɛ damɔɔ nɔ ni Yesu wie yɛ Mateo 16:18, 19 lɛ nɔ. Katolik jamɔ lɛ tsɔɔ hu akɛ, paapa lɛ, ni ale lɛ hu akɛ Tsɛ Krɔŋkrɔŋ lɛ, tɔ̃ɔɔ yɛ jamɔŋ saji amli. Mihe enɛ miye, ni misusu akɛ kɛ́ paapa lɛ tɔ̃ɔɔ yɛ jamɔŋ saji amli, ni ewie akɛ Triniti tsɔɔmɔ lɛ ja lɛ, belɛ eja lɛɛlɛŋ. Shi kɛji etɔ̃ɔ lɛ, belɛ ekolɛ Triniti tsɔɔmɔ lɛ ejaaa. Ebɛ naakpɛɛ mɔ akɛ, Katolikbii babaoo buɔ bɔfoi lɛ asɛɛyelɔi tsɔɔmɔ lɛ akɛ tsɔɔmɔ ni he hiaa fe fɛɛ, ejaakɛ no nɔ amɛtsɔɔmɔi krokomɛi lɛ fɛɛ damɔ!\nBe ni mitee osɔfo lɛ ŋɔɔ lɛ, enyɛɛɛ ehã misanebimɔi lɛ ahetoo, moŋ lɛ, ejie wolo ko kɛjɛ ewojiatoohe lɛ ni wieɔ bɔfoi lɛ asɛɛyelɔi tsɔɔmɔ lɛ he ni ekɛhã mi. Mikɛtee shĩa ni miyakane. Nɔ ni mikane lɛ tee sanebimɔi babaoo moŋ shi yɛ mijwɛŋmɔŋ, ni miyabi osɔfo lɛ. Enyɛɛɛ ehã misanebimɔi lɛ ahetoo, ni ekɛɛ mi akɛ: “Minyɛŋ makɔne oyiŋ, ni bo hu onyɛŋ okɔne miyiŋ. . . . Yaakwɛ jɛi!” Esumɔɔɔ ni mikɛ lɛ gbaa sane dɔŋŋ.\nEnɛ sɛɛ lɛ, mikpɛ miyiŋ akɛ mahã Ilse kɛ Elfriede kɛ mi abakase Biblia lɛ. Amɛtsɔɔ mi Yehowa Nyɔŋmɔ, ni ji Tsɛ Krɔŋkrɔŋ ni yɔɔ ŋwɛi lɛ he nii babaoo. (Yoh. 17:11) Akɛni no mli lɛ asafo ko bɛ jɛi niiaŋ hewɔ lɛ, nyɛmimɛi yei lɛ feɔ asafoŋ kpeei lɛ yɛ weku ko ni yɔɔ wiemɔ lɛ he miishɛɛ lɛ shĩa. Mɛi fioo pɛ baa kpeei lɛ. Akɛni nuu ko bɛ jɛi ni abaptisi lɛ ni baakwɛ kpeei lɛ anɔ hewɔ lɛ, nyɛmimɛi yei lɛ gbaa nɔ ni abaakase lɛ he sane yɛ mɛi ni eba lɛ ahiɛ. Kɛ́ eyɛ mli aahu lɛ, nyɛmi nuu ko jɛɔ he ko ebahãa maŋshiɛmɔ. Kɛ́ eba lɛ, wɔyahaiɔ he ko kɛboɔ lɛ toi.\nBE NI MIBƆI SHIƐMƆ\nIlse kɛ Elfriede kɛ mi bɔi Biblia lɛ kasemɔ yɛ October 1958, ni no sɛɛ nyɔji etɛ yɛ January 1959 lɛ, abaptisi mi. Dani abaabaptisi mi lɛ, mibi kɛji manyɛ mafata amɛhe yɛ shĩa fɛɛ shĩa shiɛmɔ nitsumɔ lɛ mli, koni mana bɔ ni atsuɔ shiɛmɔ nitsumɔ lɛ ahãa. (Bɔf. 20:20) Be ni mikɛ amɛ tee shiɛmɔ shi kome sɛɛ lɛ, mibi koni ahã mi mi diɛŋtsɛ mishikpɔŋkuku. Amɛhã mi akrowa ko, ni mi kome too mitee miyatsu shĩa fɛɛ shĩa shiɛmɔ nitsumɔ lɛ yɛ jɛi, ni miku misɛɛ miyasara mɛi ni ná wiemɔ lɛ he miishɛɛ lɛ. Be ni kpokpaa nɔkwɛlɔ lɛ basara wɔ lɛ, mikɛ lɛ tsu nii yɛ shĩa fɛɛ shĩa shiɛmɔ nitsumɔ lɛ mli. Lɛ ji klɛŋklɛŋ nyɛmi nuu ni mikɛtee shiɛmɔ.\nYɛ afi 1960, be ni migbe skul lɛ naa lɛ, miku misɛɛ kɛtee mimaŋ koni miyaye kɛbua miwekumɛi ni amɛkase Biblia mli anɔkwalei lɛ. Eyɛ mli akɛ kɛbashi amrɔ nɛɛ amɛteŋ mɔ ko bako anɔkwale lɛ mli moŋ, shi amɛteŋ mɛi komɛi miisumɔ ni akɛ amɛ akase nii.\nBE FƐƐ SƆƆMƆ LƐ\nBe ni miná afii 20 kɛ sɛɛ\nYɛ afi 1961 lɛ, nitsumɔhe nine lɛ ŋmala woji kɛwo nyɛmimɛi lɛ hewalɛ koni amɛkɛ amɛhe awo gbɛgbamɔ nitsumɔ lɛ mli. No mli lɛ, oshijafo ji mi ni miyɛ gbɔmɔtsoŋ hewalɛ, no hewɔ lɛ, mina akɛ manyɛ matsu gbɛgbamɔ nitsumɔ lɛ. Mikɛ Nyɛminuu Kurt Kuhn, ni ji wɔkpokpaa nɔkwɛlɔ lɛ susu he kɛji ehe baahia ni matsu nii nyɔji fioo komɛi koni manyɛ mahe tsɔne ni mikɛtsu gbɛgbamɔ nitsumɔ lɛ. Ebi mi akɛ: “Ani Yesu kɛ ebɔfoi lɛ kɛ tsɔne tsu be fɛɛ sɔɔmɔ nitsumɔ lɛ?” Sane ni ebi mi lɛ hã mina nɔ ni esa akɛ mafee. Mito miyiŋ akɛ maje gbɛgbamɔ nitsumɔ lɛ shishi amrɔ nɔŋŋ. Shi akɛni mikɛ ŋmɛlɛtswai 72 tsuɔ nii daa otsi yɛ gbɔiatoohe ko hewɔ lɛ, ehe bahia ni matsake minitsumɔ gbɛjianɔtoo lɛ mli.\nMibi minitsumɔtsɛ lɛ gbɛ koni mikɛ ŋmɛlɛtswai 60 atsu nii daa otsi. Ekpɛlɛ minibimɔ lɛ nɔ, shi etseee minyɔmɔwoo lɛ nɔ. Sɛɛ mli lɛ, miyana lɛ ekoŋŋ koni eŋmɛ mi gbɛ ni mikɛ ŋmɛlɛtswai 48 pɛ atsu nii daa otsi. Ekpɛlɛ enɛ hu nɔ, shi etseee minyɔmɔwoo lɛ nɔ. Shi kome ekoŋŋ lɛ, miyana lɛ koni eŋmɛ mi gbɛ ni mikɛ ŋmɛlɛtswai 36 atsu nii daa otsi, ni ji ŋmɛlɛtswai 6 yɛ gbii 6 mli, ni ekpɛlɛ enɛ hu nɔ. Naakpɛɛ sane ji akɛ, enɛ fɛɛ mli lɛ, etseee minyɔmɔwoo lɛ nɔ tɔrɔ po! Efeɔ mi akɛ no mli lɛ, minitsumɔtsɛ lɛ sumɔɔɔ ni mishiɔ enitsumɔ lɛ. Gbɛjianɔtoo nɛɛ ye ebua mi ni minyɛ mije daa gbɛgbamɔ nitsumɔ lɛ shishi. Nakai beaŋ lɛ, kɛ hooo kwraa lɛ, daa gbɛgbalɔi hãa ŋmɛlɛtswai 100 daa nyɔɔŋ.\nNyɔji ejwɛ sɛɛ lɛ, ahã miyasɔmɔ akɛ gbɛgbalɔ krɛdɛɛ ni miyakwɛ asafo ko ni mɛi fioo ko pɛ yɔɔ mli yɛ Spittal an der Drau ni yɔɔ Carinthia kpokpaa lɛ nɔ lɛ nɔ akɛ asafo sɔɔlɔ. Yɛ nakai beaŋ lɛ, kɛ hooo kwraa lɛ, gbɛgbalɔi krɛdɛi hãa ŋmɛlɛtswai 150 daa nyɔɔŋ. No mli lɛ, mi pɛ ji gbɛgbalɔ krɛdɛɛ yɛ jɛi, shi nyɛmi yoo ko ni atsɛɔ lɛ Gertrude Lobner, ni sɔmɔ akɛ asafo sɔɔlɔ sɛɛmɔ lɛ ye ebua mi waa. *\nATU NITSUMƆI SRƆTOISRƆTOI AWO MIDƐŊ\nYɛ afi 1963 lɛ, ahã mibɔi sɔɔmɔ akɛ kpokpaa nɔkwɛlɔ. Bei komɛi lɛ, mikɛ oketeke fãa gbɛ kɛjɛɔ asafo kome mli kɛyaa ekroko mli, ní mitere mijatsu. Akɛni nakai beaŋ lɛ, nyɛmimɛi lɛ babaoo bɛ tsɔne hewɔ lɛ, mɔ ko nyɛɛɛ ebawo mi yɛ oketekei amaamɔhe lɛ. Akɛni misumɔɔɔ ni nyɛmimɛi lɛ nuɔ he akɛ minɔ kwɔ fe amɛ hewɔ lɛ, yɛ nɔ najiaŋ ni mawo taksi lɛ, minyiɛɔ moŋ kɛyaa he ni mato lɛ.\nYɛ afi 1965 lɛ, afɔ̃ mi nine kɛhã Gilead Skul lɛ klas ni ji 41 nɔ nɔ lɛ. No mli lɛ miboteko gbalashihilɛ mli, ni nakai nɔŋŋ eji yɛ miklasbii lɛ babaoo agbɛfaŋ. Miishɛɛ sane ji akɛ, be ni wɔgbe skul lɛ naa lɛ, ahã mitee mimaŋ Austria ekoŋŋ koni miyatsa kpokpaa nɔkwɛmɔ nitsumɔ lɛ nɔ. Shi dani mashi United States lɛ, ahã mikɛ kpokpaa nɔkwɛlɔ ko ni atsɛɔ lɛ Anthony Conte lɛ yatsu nii otsii ejwɛ. Eŋɔɔ minaa waa akɛ mikɛ lɛ yatsu nii. Eji nyɛmi nuu ko ni sumɔɔ gbɔmɔ, ní sumɔɔ shiɛmɔ waa ni ehe esa yɛ shiɛmɔ nitsumɔ lɛ mli waa hu. Mikɛ lɛ yatsu nii yɛ kpokpaa ko ni yɔɔ New York kooyigbɛ ni atsɛɔ lɛ Cornwall lɛ mli.\nGbi ni wɔbote gbalashihilɛ mli\nBe ni miku misɛɛ miba Austria lɛ, ahã miyasɔmɔ yɛ kpokpaa ko nɔ, ni jɛi mikɛ nyɛmi yoo ko ni he yɔɔ fɛo waa ni boteko gbalashihilɛ mli ni atsɛɔ lɛ Tove Merete lɛ kpe yɛ. Atsɔse lɛ yɛ anɔkwale lɛ mli kɛjɛ be ni ená afii enumɔ. Be ni mikɛ lɛ kpe lɛ sɛɛ afi yɛ April 1967 lɛ, wɔbote gbalashihilɛ mli, ni ahã wɔtsa kpokpaa nɔkwɛmɔ nitsumɔ lɛ nɔ. Kɛ́ nyɛmimɛi bi wɔ bɔ ni fee ni wɔkpe lɛ, wɔkɛyeɔ fɛo akɛ, “Nitsumɔhe nine lɛ ni to he gbɛjianɔ.”\nNí wɔbote gbalashihilɛ mli lɛ sɛɛ afi lɛ, miyɔse akɛ Yehowa duromɔ naa lɛ, eŋɔ mi efata emumɔŋ bii ni awie amɛhe yɛ Romabii 8:15 lɛ akɛ amɛbolɔɔ akɛ: “Aba, ataa!” lɛ ahe. Enɛ hã wekukpaa krɛdɛɛ ko bakã mi kɛ miŋwɛi Tsɛ lɛ kɛ mumɔŋ bii nɛɛ ateŋ.\nMikɛ Merete tee nɔ wɔsɔmɔ yɛ kpokpaa nɔkwɛmɔ kɛ kpokpaa wulu nɔkwɛmɔ nitsumɔ lɛ mli kɛyashi 1976. Kɛshɛ fɛ̃i bei lɛ, bei komɛi lɛ wɔwɔɔ tsũi ni mli ejɔ ŋanii mli. Gbi ko be ni wɔte shi lɛ, wɔna akɛ wɔkuntu lɛ naabu eshɔ keketee, ni eyɛ! No hewɔ lɛ, wɔkpɛ wɔyiŋ akɛ wɔbaatao tsɔne pɛmpɛoo ko ni hãa tsũ mli dɔɔ koni ehã tsũ lɛ mli adɔ bɔ ni sa ahã wɔ kɛshɛ gbɛkɛ. Yɛ hei komɛi hu lɛ, kɛshɛ gbɛkɛ ni wɔyaaju wɔhe lɛ, ja wɔtsɔ snoo lɛ mli kɛtee hejuuhe lɛ, akɛni ama hejuuhe lɛ yɛ agbo lɛ naa lɛ hewɔ. Akɛni wɔbɛ wɔ diɛŋtsɛ wɔshihilɛhe hewɔ lɛ, daa Ju lɛ, wɔhiɔ asafo ni wɔyasɔmɔ lɛ ŋɔɔ, kɛkɛ lɛ Jufɔ leebi lɛ, wɔshi kɛtee asafo kroko mli.\nMiishɛɛ sane ji akɛ, yɛ afii nɛɛ fɛɛ amli lɛ, miŋa eye ebua mi waa. Esumɔɔ shiɛmɔ nitsumɔ lɛ, ni be ko bako ni ehe ebahia ni mawo lɛ hewalɛ ni eya shiɛmɔ dã. Esumɔɔ nyɛmimɛi lɛ hu, ni esusuɔ mɛi ahe waa. Enɛ ji yelikɛbuamɔ kpele kɛhã mi.\nYɛ afi 1976 lɛ, afɔ̃ wɔ nine koni wɔyasɔmɔ yɛ Austria nitsumɔhe nine ni yɔɔ Vienna lɛ, ni ahala mi akɛ Nitsumɔhe Nine Ajinafoi Akuu lɛ mli nyo. Nakai beaŋ lɛ, Austria nitsumɔhe nine lɛ ni kwɛɔ nitsumɔ ni yaa nɔ yɛ Yuropa Bokagbɛ maji lɛ anɔ lɛ nɔ, ni amɛtoɔ woji ni atsɔɔ gbɛ nigii nɔ akɛyahãa nyɛmimɛi ni yɔɔ maji nɛɛ anɔ lɛ he gbɛjianɔ. Nyɛmi nuu ko ni atsɛɔ lɛ Jürgen Rundel lɛ ji mɔ ni kwɛɔ gbɛjianɔtoo nɛɛ nɔ, ni ekɛ hiɛshikamɔ babaoo tsuɔ he nii. Ahã mi kɛ lɛ yatsu nii, ni sɛɛ mli lɛ ahã miyakwɛ Yuropa Bokagbɛ wiemɔi nyɔŋma ni atsɔɔ shishi lɛ nɔ. Amrɔ nɛɛ, Nyɛminuu Jürgen kɛ eŋa Gertrude miisɔmɔ akɛ gbɛgbalɔi krɛdɛi yɛ Germany. Austria nitsumɔhe nine lɛ bɔi woji tɛtrɛbii lɛ kalamɔ yɛ wiemɔi ekpaa mli yɛ afi 1978. Agbɛnɛ hu, Austria nitsumɔhe nine lɛ ni kwɛɔ woji ni mɛi ni jeee Odasefoi ni yɔɔ maji krokomɛi anɔ lɛ shɛɔ lɛ nɔ. Nyɛmi nuu ko ni atsɛɔ lɛ Otto Kuglitsch lɛ ji mɔ titri ni kwɛɔ nitsumɔ nɛɛ nɔ. Amrɔ nɛɛ, nyɛmi nuu nɛɛ kɛ eŋa Ingrid miisɔmɔ yɛ nitsumɔhe nine ni yɔɔ Germany lɛ.\nBe ni miyɔɔ Austria lɛ, miyeɔ odase yɛ gbɛi srɔtoi anɔ, tamɔ gbɛjegbɛ he odaseyeli nɛkɛ\nNyɛmimɛi ni yɔɔ Yuropa Bokagbɛ lɛ hu fotokɔpeɔ woji lɛ ekomɛi ni amɛkalaa ekomɛi hu yɛ amɛ diɛŋtsɛ amɛmaji lɛ amli. Kɛ̃lɛ, ehe bahia ni ajɛ maji krokomɛi anɔ aye abua amɛ. Yehowa kwɛ ni gbɛjianɔtoo nɛɛ tee nɔ jogbaŋŋ, ni wɔbasumɔ nyɛmimɛi ni yɔɔ Austria nitsumɔhe nine lɛ ni tee nɔ amɛtsu nitsumɔ nɛɛ yɛ shihilɛi ni mli wawai amli be ni atsĩ wɔnitsumɔ lɛ naa afii babaoo lɛ asane waa.\nMIFÃ GBƐ KƐTEE ROMANIA YƐ YIŊTOO KRƐDƐƐ KO HEWƆ\nYɛ afi 1989 lɛ, mi kɛ Nyɛminuu Theodore Jaracz, ní no mli lɛ eji Gbɛtsɔɔmɔ Kuu lɛ mli nyo lɛ fã gbɛ kɛtee Romania. Yiŋtoo hewɔ ni wɔtee lɛ ji, ní wɔyaye wɔbua nyɛmimɛi akuu babaoo ko koni amɛbafata Yehowa gbɛjianɔtoo lɛ he ekoŋŋ. No mli lɛ, nyɛmimɛi akuu nɛɛ etse amɛhe kɛje Yehowa gbɛjianɔtoo lɛ he kɛjɛ afi 1949, ni amɛtsetsei amɛ diɛŋtsɛ amɛsafoi. Kɛ̃lɛ, amɛshiɛɔ ni amɛbaptisiɔ mɛi pɛpɛɛpɛ. Amɛkɛ amɛhe wooo asraafoi anitsumɔ mli, ni no hewɔ lɛ awoɔ amɛ tsuŋ taakɛ awoɔ wɔnyɛmimɛi ni kɛ amɛhe wooo asraafoi anitsumɔ mli lɛ tsuŋ lɛ nɔŋŋ. No mli lɛ, atsĩ nyɛmimɛi ni yɔɔ Romania lɛ anaa lolo, no hewɔ lɛ, wɔkɛ asafoŋ onukpai ejwɛ ni jɛ mɛi ni etse amɛhe nɛɛ ateŋ kɛ Romania Maŋ Ajinafoi Akuu lɛ najiaŋdamɔlɔi lɛ kpe yɛ teemɔŋ yɛ Nyɛminuu Pamfil Albu shĩa lɛ. Wɔkɛ nyɛmi nuu ko ni atsɛɔ lɛ Rolf Kellner lɛ jɛ Austria kɛtee koni eyatsɔɔ nɔ ni wɔbaawie lɛ shishi.\nGbi ni ji enyɔ lɛ gbɛkɛ, be ni wɔyakpe lɛ, Nyɛminuu Albu kɔne enanemɛi asafoŋ onukpai ejwɛ krokomɛi lɛ ayiŋ koni amɛku amɛsɛɛ kɛba Yehowa gbɛjianɔtoo lɛ mli. Ekɛɛ amɛ akɛ: “Kɛ́ wɔfeee nakai amrɔ nɛɛ, ekolɛ wɔnaŋ hegbɛ ni tamɔ nɛkɛ dɔŋŋ.” Naagbee mli aahu lɛ, mɛi aaafee 5,000 ku amɛsɛɛ kɛba Yehowa gbɛjianɔtoo lɛ mli. Kwɛ kunimyeli kpele ni enɛ ji kɛhã Yehowa kɛ hiɛshishwiemɔ ni eji kɛhã Satan!\nYɛ afi 1989 naagbee gbɛ, dani Komunist nɔyeli lɛ sɛɛ baafo yɛ Yuropa Bokagbɛ lɛ, Gbɛtsɔɔmɔ Kuu lɛ fɔ̃ mi kɛ miŋa nine akɛ wɔbasɔmɔ yɛ nitsumɔhe yitso lɛ, yɛ New York. Enɛ hã wɔnaa kpɛ wɔhe waa. Wɔbɔi sɔɔmɔ yɛ Brooklyn Betel yɛ July 1990. Yɛ afi 1992 lɛ, ahã mibɔi sɔɔmɔ akɛ Gbɛtsɔɔmɔ Kuu lɛ Sɔɔmɔ Nitsumɔ Ajinafoi Akuu lɛ yelikɛbualɔ, ni kɛjɛ July 1994 lɛ, mibɔi sɔɔmɔ akɛ Gbɛtsɔɔmɔ Kuu lɛ mli nyo.\nNƆ NI EHO KƐ NƆ NI KÃ MIHIƐ LƐ NƆJWƐŊMƆ\nAmrɔ nɛɛ mi kɛ miŋa yɛ Brooklyn yɛ New York\nAfii babaoo eho kɛjɛ be ni mitsu nii yɛ gbɔiatoohe lɛ. Amrɔ nɛɛ, miyɛ he miishɛɛ akɛ mifata mɛi ni hoɔ mumɔŋ niyenii ni amɛkɛhãa nyɛmimɛi ni yɔɔ jeŋ fɛɛ lɛ ahe. (Mat. 24:45-47) Kɛ́ mikwɛ afii 50 ni mikɛhi be fɛɛ sɔɔmɔ krɛdɛɛ lɛ mli lɛ, midaa Yehowa shi waa, ni mimii shɛɔ mihe yɛ bɔ ni eyaa nɔ ejɔɔ nyɛmimɛi ni yɔɔ jeŋ fɛɛ lɛ. Misumɔɔ wɔmajimaji ateŋ kpeei lɛ yaa waa, ejaakɛ ahãa wɔnaa bɔ ni ehe hiaa ni wɔkase Biblia lɛ kɛ Yehowa, wɔ-Tsɛ ni yɔɔ ŋwɛi lɛ he nii yɛ jɛi.\nMishwelɛ ji akɛ mɛi akpekpei abɔ baakase Biblia, amɛbaamɔ anɔkwale lɛ mli, ni amɛfata wɔnyɛmimɛi Kristofoi ni yɔɔ jeŋ fɛɛ lɛ ahe kɛsɔmɔ Yehowa. (1 Pet. 2:17) Miikpa gbɛ hu akɛ majɛ ŋwɛi mana akɛ aatee mɛi ashi, ni mana ni atee mitsɛ ni fɔ mi lɛ shi. Mishwelɛ ji akɛ mitsɛ, minyɛ, kɛ miwekumɛi krokomɛi lɛ fɛɛ baajá Yehowa yɛ Paradeiso.\nMiikpa gbɛ hu akɛ majɛ ŋwɛi mana akɛ aatee mɛi ashi, ni mana ni atee mitsɛ ni fɔ mi lɛ shi\n^ kk. 15 Obaanyɛ okane amɛwala shihilɛ he sane yɛ November 1, 1979 Blɔfo Buu-Mɔɔ lɛ mli.\n^ kk. 27 Amrɔ nɛɛ, yɛ nɔ najiaŋ ni abaahole asafo sɔɔlɔ kɛ asafo sɔɔlɔ sɛɛmɔ lɛ, asafo fɛɛ asafo yɛ onukpai akuu lɛ saji ahe gbɛjianɔtolɔ kɛ woloŋmalɔ.